Cristiano Ronaldo ye idolana engko` paningnga jiwa sosialla se tengghi. Ronaldo riya dhaddhi sorotan pemain kaduwe` se paleng bhagus. Mun negghu e instagram, Ronaldo riya (cellokanna) se paleng bannya` pengikutta, sampe` 536 juta oreng. Ghile ongghu reng oreng ka Ronaldo. Orengnga ye rendah hati kiya, loman ben ta` sombong mun dari carana katemmu ka penggemarra. Ronaldo riya aslina Portugal. Lahir tangghal  5 Februari 1985. Ronaldo raje e kota Madeira, omor 18 taon, jeriya la dhaddhi pemainna klub bal MU. Ekennal akrab nyamana ben CR7, polana nomer bugghigghe ye 7. Pade kiya ben Messi dhaddhi kapten tim nasionalla Portugal ben penyerangnga e klub nasional Al Nassar (sateya).


Spring ye riya salah settong alat olahraga se ngangghuy tale pas e angghuy aca` lonca`. Spring riya bisa nambeh tengghina abe` se gi` e masa pertumbuhan. Salaen ruwa bisa ma enteng ka abe`. Lonca`na abe` ta` aromasa berra`. Mare ruwa ca` lonca` angghuy spring bisa makene` tabu`, tape ye begh abit. Spring riya biasana para kabbhi atlet permainan bola raja se bhutoh lonca` tengghi. Bede se alonca` pera` sakale, bede se du kale kiya. Bannya` variasina mun alonca` angghuy spring riya. Bede se pera` alonca` e kennengan, tape bede kiya se sambi ajhalan, bede se selang seling. Ye tergantung ka orengnga. Intina ruwa ye ma tengghi ka abe` dari segi manfaatta.


Samarenah nemmoh al-quran, Luri pas maghi ka ayanah makle e bhejer aghi. Ayanah pas majer ka kasir ben ngalak aghi buku sittong kiyah ghebey adeknah Luri. Biasanah mon a jhelling Luri bhinyambih, adeknah pagghun kaderuy pas nangis polanah terro kiyah. Ayanah melle 2 buku pas ngajhek Luri nyareh sarong ka toko klambih muslim. Ayanah melle sarong 2 ghebey e sambih kiyah moso Luri ka pondhuk. Samarenah melle al-quran ben sarong ayanah moso luri mole ka roma nompak motor. Samarenah dhepak, Luri pas mamasok kabhi kabhutoan se la e belling ghellek ka dhelem tas se e ghibe'eh ka pondhuk lagghuk. Lagghuk Luri e a ter moso rengtuanah ka pondhuk.


Robot alakoh sesuai aturen tertentu, Atorok dek aturen umum ben indikator se e tanem e delem mereka, maka mereka selalu bhender. Keng mereka lok bisa adaptasi bik perubahan situasi se cepet neng pasar. Robot jiah penter, tapeh mereka keng sittong program, se kodhu e atur ulang ben e perbarui setiap bektoh. Dheddhih bileh bhein pasar aobe e luar deri pengaturan umummah robot, trader kodhu mabeccek program ben kadheng kodhu noles ulang otabeh nambaaghi kode. Fakta jhek robot kodhu selalu e perbarui bik situasi pasar bisa dheddhih kekurangan se serius ghebey beberempah oreng ben e delem beberempah situasi se cenderung darurat.


Bektoh jheman covid, robot vakum riyah dhedih salah sittong se hits ben naik daun kiyah. Benyak oreng se biasanah angghuy ART harian otabeh mingguan kodduh ambu ghellun alakoh polanah kan koduh membatasi interaksi moso oreng. Mon oreng se andik ART menginap, tak pateh masalah polanah ART nah la bedeh dhelem roma dhedih ghempang e pantau interkasi moso manusia se laen, tapeh mon ART harian otabeh mingguan se pulang pergi riyah abek mlarat. Ghebey abhentoh kalakoan roma ben ghebey maghenteh peran dheri mbak ART riyah benyak oreng akhirrah melleh alat kebersihan otomatis. Sala sittong dheri alat kebersihan riyah nya,an robot vakum pembersih.


Bhuruan bhai taon be`eri` 2022 engko` sakaluarga entar ka Banyuwangi, kota sebelahna engko` odi`. Ka Banyuwangi pera` sajham 30 menit paleng abit, tape mun ka se begh dalem enga` Tase` Pulau Merah ye 2 jham 10 menitan lah. Mumpung awal bulan teppa` marena taun baru minggu pertama, engko` mangkat ghulagghu. Sangajjhe ajhalan marena taun baru polana ta` pate rammi ben nyaman langsung kobassa menikmati tase`na. Tse`na ye biasa ca`na engko` soalla engko` dhibi` kan ye bengko e pantura kiya. Pera` terro tao suasana tase` laen e kota laen. Bhusen mun pagghun e Situbondo malolo, sekalian lan jhalanan sakaluarga. ye bede ghunungnga kiya. Niatta ye sekalian amaen ka bengkona taretan se bede e Banyuwangi.


Se maghabay kulah lok nyana neka teppak neng sekolaan ngara yeh. paleng sampeyan mon bisa enga' aghin kadaddhian neng sekolaan jareya lakar la paleng locoh sarah. Melanah lambannah neka jhaman sakolaan lok akadhi' samangken se bannyak kabebasen ka red moreddeh neka. Bannyak sarah lambak jyah mon a pede kadheng ret moredeh neka lok usah ngangghuy sepatu olahraga. Bedeh jughan lambha' neka pas ken nyeker tok otaba bedeh jughan se ngangghuy sepatu pantoefl sakeng dhari sennengah ngangghuy sepatu jyah tor bedeh se lok ghaduwan sama sakaleh. Manabi teppak aberkak jaruah lajuh sepatunnah bannyak se angangah amargha lok kengeng pole epebecce'. Ajyah la ampon daddhi ca' oca'an sampe' samangken.


Bhangkalan ekoca' kotta salak. Bannya' ka'-bhungka'an salak tombu neng Bhangkalan. Salak-salak jiya bhakal ekala' dhingla dapa' baktona. Biasana salak bisa epettek dhingla dapa' ka bulan November, Desember, ban Pebruari. Ajiya ekoca' mettek raja. Mon mettek seddheng biasana neng bulan Mei, Juni, ban Juli. Pas mon mettek kene' areya neng bulan Pebruari, Maret, April. Dhingla baktona nang-tennang bagi tamennan salak, areya neng bulan Agustus, September, ban Oktober. Kotta Bhangkalan areya maske ta' sakabbhinna namen salak, pagghun bannya' oreng kennal. Polana ya tamaso' Kotta neng Madhura se tong-settongnga bisa mabuwa bannya' salak. Biasana salak jiya ejhuwal otaba eyaso'aghi ka dhaghang. Bi' dhaghang bada se ejhuwal pole ka dhaghang laenna se ejhuwal neng pasar Bligha.


Ning mobil kiyah tak kabhi oreng ngedingaghi radio. Satiyah la bedeh aplikasi pemutar musik se bisah konek ka radio ning mobil kiyah. Nyamanah engak spotify otabeh jooks, oreng dhedih rang-rang ngedingangi siarah dheri radio. Kabenyaan la angghuy aplikasi dhibik. Lambhek siaran radio riyah engak siaran televisi. Bedeh sittong kantor penyiaran rajeh se ghun bisa nyarghi. Satiyah kabbhi oreng bisah ngedingagni se merep engak siaran radio. Nyamanh podcast. Podcast riyah memungkinkan kabbhi oreng bisah aghebey siaran engak siaran radio. Ben bisah e siaraghi dhek benyaknah oreng angghuy internet. Tak bhuto ka stasiun penyiaran pole mon terro nyiaraghinah kabbher. Internet riyah ngobe benyal hal.


Bakto ghi' tareppa'en pasa'an. Bannya' oreng atangnge mon pasa'an. Neng tang roma dhibi', bannya' oreng se amaen neng lowar. Ban pole bakto jiya ghi' bannya' barung se mokka'. Engko' senneng odi' neng dinna' polana kennengngenna ta' perna seppe. Pagghun ramme. Apa pole pasa'an. Bannya' reng wal-jhuwal arassa ontong mon ajhuwalan neng dinna'. La pasa'an areya, engko' ban ca-kanca se laen akompol. Dhing asarra, engko' ban tang kanca ajiya ghi' nyare kaju ban cellod. Kaju ajiya ekaghabay padang bi' engko' ban tang kanca. Cellod jiya ghabay bharang se esaba' ka padang se la mare eberri' karet bentel ban salet se dari kole'. Mare trawi jiya na'-kana' ghita' langsong mangkat polana ghi' bannya' oreng se ta' tedung. Dhingla abak seppe, engko' ban sakanca'an arowa nyare cekcek. Madang cekcek. Lebur mon bada cekcek ghagghar pas mate dhingla teppa' ka bhadhanna. Keng lako areya kadhang eghighiri oreng dhingla tao jha' keddhungnga areya la bannya' celloddha.


Lambek Rohan jiah neng eneng bik kakak, ebok, ben bapak eng e romanah. Kakak eng Rohan jiah anak angkat, tebhenah benne anak kandungah oreng tuanah ben kakak eng se nyamanah Rahul jiah e kapolong male ngundang Rohan lahir. Ben bhender bhein, lok abit deri ebok eng Rohan ngepolong Rahul, ebok jiah ngandung Rohan. Rohan bik Rahul jiah cek akorreh. Rahul dheddhih kakak ben anak se paleng beccek. Rohan dhele cek bhunganah ben cek bangganah andik kakak kadik Rahul. Sabbhen areh Rahul bik Rohan negghu siaran tandingah baseball neng tivi. Mon Rahul mole deri kampus, reng oreng sampe akompol kabbhi keng male bisa negghu tanding baseball bhereng.


Manabi abordah jareya sala settong kagiadhen se elakoneh sabhan taon rutinah neng dhisah kulah ghabay ngaburdah aghin settong kampong jareya sareng tojjhuen e jhauaghin dhari bala' amargha kadaddhian jareya se lok nyennengaghin ka sadhajana bisa selamed. Kadhinapah rassanah jareya ban kadhinapah proses jareya, Salah settongah engghi ka'dhinto pamaosen sholawat nabi, pemaosen bacaan qoran sampe' mecah becaan quran jareya sopaja sadhajana bisa aduweh ka sekobesah ban aduweh amargha sadhajana bisa selamed dhari bala' tor cobah se bedhe. sadhajana bisa alengleng sakampong otaba neng settong roma se akompol se ektuwaen sareng pamaosen duweh dhari Kyaeh otabah ustad se badha neng kennengan jareya.


Bektoh ngalak rapot semesteran, Andi mentah dek ghuttenah mon bisa masok rangking lemak besar terro melleah robot en-maenan. Andi ongghuwen bisa rangking tellok neng kellasah, aherrah ghuttenah neppak'en jenjinah gebey melleh maenan anyar. Andi, ghutte ben anak'en ghuttenah nyamanah Dina entar dek toko maenan se bedeh neng Sorbejeh. Andi e jatah pesseh bik ghuttenah melleh maenan se argenah tellok ratos ebuh. Mon sepoponah Andi, si Dina e jatah jhugan melleh maenan se argenah lok lebbi deri tellok ratos ebuh. Andi terro melleh maenan robot transformers. Robot trasnformers se eketerro Andi jiyah robot eagle prime. Andi nyareh robot jiyah neng tokonah keng kovcak'en se ajhuwel tadek kosong. Andi pas nyareh robot transformers laennah, san abit nyareh Andi pas melleh robot megatron argenah ngepas tellok ratos ebuh. Andi cek sennengah polanah andik  anyar nambah koleksi e romanah.


Carana adhaghang lebat internet mun ajhuala bharang lebat aplikasi shopee pertama kodhu unggah ghellu aplikasina lebat play store se bede e HP android. Kaduwe' a daftar lun pas tegghu neng bagiyanna datana abe', pas mare rusa esse data nyama, alamat ben laenna. Katello' mun la mare kabbhi langsung pecet 'ok'. Kaempa' langsung ka pendaftaran dhaddhi penjual, biasana epenta foto KTP ben abe'na langsung pas negghu' KTP. Kalema' mare pas langsung 'ok'. Kaenem peleh program gratis ongkos kerem misalla paleng sakone' kodhu melle Rp 30.000,00. Oreng biasana melle bharang panengnga bede gratis ongkossa. Mare ruwa terakhir jhe' loppa kodhu masang iklan teros. ye ekening biaya tape mode. Tambeh ampo iklan, kemungkinan pajuna ye santa'.


Teppak bel istirahat amonyeh, Nita ben ca-kancanah langsung entar dek kantin gebey le-melleh jhe-jhen ben enoman. Jhejhen jiyah egibeh dek kelassah pas ekakan dek kassah. Sambih ngakan jhejhennah Nita bik kanceh bebinek'en mekeluar bola bekel deri tassah pas ekamen bereng. bedeh lemak oreng se amaen bola bekel riyah. Nita ben kancanah gentean se maen bola bekel riyah, teppak'en gilirannah Nita se amaen biginah bekel riyah elang settong, aherra nak-kanak jiyah gik nyareh biginah bekel se elang jiyah. San biginah le gennak kabbhi nita pas amaen, keng lok sampek abit bel istirahat le amonyeh pole, lok abit deri juwah gurunah Nita le deteng dek kelas gebey ngelanjutagih pelajaran.


Enoman se ekasenneng se laen aeng pote, es teh, napah pole manabi Jus Alpukat. Boh la, poko'eng jus Alpukat nekah bisa maghabay oreng tedhung dhaddhi tangngeh. bannyak. loh teryata manfaattah dhari Jus alpukat nekah ghabay kasehadhan oama epon ghaba masa pertumbuhan. Biasannah ghabay a jhaga tekanan dhara otaba berre'eng badhan. ghaduwan kandungan lemak baik se bisa maghabay ka oreng se andhi badhan se korang ideal. Se ka lempoan bisa koros, ban se koros bisa malempo. Amargha kandungannah paneka maghabay nyaimbangaghin hormat dhalam bahdannah manossah. Daddhi manabi sampeyan ghaduwan Alpukat langsong ghabay jus Alpukat bein. Jha' ghabay snoman se laennah. Nah, seadkan enoman se males e enom engghi ka'dhinto jemoh temmoh ereng. manabi jemoh se laennah gellem.


Lionel Andreas Messi ye ruwa pemain sepak bola asal Argentina teppa`na e kota Rosario. Messi nyama cellokanna lahir tangghal 24 Juni 1987. Peranna dhaddhi penyerangnga klub Ligue 1 PSG ben kiya kaptenna tim nasional Argentina. Messi la molae dhaddhi pemain klub Barcelona pas omor 13 taon. Ongghu pajhet bakat dari kanak. Mun e tengghu dari tengghi bhadhanna, Messi kalah jhauh ka pemain bal se kelas Eropa. Messi tengghina pera` 169 cm, tape dhibi`na bisa abhukteaghi bahwa tengghi ta` ngalang abe`na dhaddhi pemain bal balan terbhagus sampe` sateya. Ta` pera` prestasina e dunia sepak bola, Messi sateya la endi` anak tello`an ben binina nyaman Antonella, kanca kene`na Messi. Kesuksesanna Messi salaen dukungan keluargana dari kene` ye se paste e dukung bi` binina se setia.


PUBG ben ML otabeg Mobile Legend ariyah senyatanag model maenan game onlen se parak padeh. Tapeh setiyah se paleng seggut oreng amaen ajiyah ML otabeh mobile legeng gellek jiyah. Amaen ML riyah tentonah lebur polanah padeh keden PUBG deddhi deggik kodu megelaagih moso gellun on terro naik level ben kodu andik senjata khusus gebey ngalaagih mosonah jiyah. Amaen game onlen marak macem deiyeh riyah kadeng ngebey oreng sampe loppaen dek bektoh sakeng leburah. Kadeng mon le kadung fokus eolok bein pas mo-temmo tengel pas lok ding-mengeding. Mangkanah oreng laen pas melesseh deiyeh jiyah dek oreng se amaen game online lok dik ambu.


Manabi caen kulah samangken neka kamera ampon la jago sadhaja. Kulah nengale pan saponapan vendor fotografer neka ghaduwan kamera se dh cek bhagussah ban la ampon canggih sadhaja. Badha se regghena neka neng attas 25 jutah ban bedeh pole se la ampon jago sarah sampek atosan jutah jaruah. Melanah dhari paneka regghe kamera neka mampangaroen kualitas dhari foto jareah. Fotoo se e asel aghin paneka ghaduwan ghambaran se sae ban la bhagus e pandheng jaruah. Mela dhari ka'dhinto kabadha' anna teknologi se canggih neka manorot kulah cek ngabantunnah ka pan saponapan profesi se eka' dhimman aneka e bhutio aghin ghebey personal branding.


Teh ariyah enoman se ekesenneng deri nak-kanak ngodeh sampek oreng tuah. Macemmah teh riyah bedeh teh poteh, celleng, biruh ben teh oolong. Merk teh se ejhuwel bedeh sariwangi, sosro,tongji ben bennyak laennah. Teh ariyah termasok sala settong enoman se beccek gebey bhedhen manossah mon ngenommah teppak lok segghut sereng ben bektoh. Ngenom teh bisa pas cellep otabe angak. Mon senneng manes bisa epasang guleh, otabe bisa jughan taber mon lok terro manes.  Nyatanah ngenom teh langak ok ngangghuy guleh olle nenangagih dek bhedhen ben pekkeran. Selaen jiyah ngenom teh bisa ngoser radikal bebas, ajhegeh dek diabetes ben kolesterol. Ngenom teh jughan ngebey kolek deddhi raddin.


Pokok eng se paleng penting ghebey bapak eng Derek teppak jiah kodhu dhulih nolongen anak eng. E tana, Derek Redmond sadar jhek impiannah menang olimpiade le pupus. Ajiah le keduek kalenah alomba berkak neng olimpiade, ben kabbhinah gagal polanah cedera sokonah. Keng jiwanah benne jiwa se ghempang nyerah. Teppak tim medis ngedetengin ajiah smabih ngibeh tandu, ajiah ngocak, "Engkok lok naek'ah tandu jiah, deemma'ah bhein engkok kodhu memareh perlombaan riah," kocak eng. Maka deri jiah Derek on laonan ngangkak sokonah dhibik. Cek laonnah kiah sambih nahan rassah sakek neng sokonah, ajiah ajhelen pang teppang ben cek lambatteh. Tim medis nyangghu Derek ajhelen dek pengghir lapangan, tapeh ternyata dek gheris finish.


Teppak areh Ahad kaula sareng Kak Fendi melleh rojeg cacca neng daerah Burneh. Se ajuel rojek ka'dhinto duh cek nyengngettah ban jhudes. Se ngocek rojeggeh dele adesgides ka man kamman. tapeh oreng bannyak bein se melleh, amrgha rassannah nyaman makeh orengah nyengnget. Ban pole rojeggeh mode. Essennah bennyak jughan Satengah jam kulah adhantos Rojek Buk na neka, akherrah kulah oneng rassannah kyah. Lakar la nyaman. Badha saketar se jam kulah adha'ar neng kennengah. Se ngebey makeh le adesgides tapeh nyaman etamba pole mode yeh oreng pagghun bannyak se melleah. Se jaman kuleh sareng kakak ngakan e kennengah, se jaman jughan ngedinganghin Buk na nekah ngomel teppak ngebey rojeg. Tapeh oreng tadhe' se peggel amargha lakar bannyak reng taoh.


Ning sittong bekto, ardi amain hape nyareh resep jhejenan se ghempang eghebey dhibik. Tak abit pas tatemmoh moso resepbeh Defina Hermawan. Ardi pas mele resep se ghempang ben cepet polanah tak benyak bekto ning depor. Samaren le mele menu se ceppet, akhirrah ardi amutos aghi aghebeyyeh kue kering makle kenning sabek toples ben tak lekkas tadek. Ardi nemmoh resep se ghun angghuy sittong adonan, bisa olle tello' macem jhejen. Resep jariyah aghebey nastar, palm sugar cheese, ben cheese buttom cookies. Katello' jhejhen ariyah pendhe' awet ben gempang mon e kaghebey. A ghebey tello' resep ariyah ghun parloh sangang polo menit.


Televisi riyah otabe TV le bedeh gen jheman lambek. TV riyah deri lambek bentuk'en kotak persegi lanjeng, ben gandengannah TV riyah bedeh remotdeh. Deri se bentuk'en cembung, acaranah lok bennyak ben gemberrah gik celleng pote. Mon setiyah TV riyah le bennyak macem merk deri argenah se mode sampe larang deri se bentuk'en kennek sampe rajeh, deri se gemberrah burek sampe gemberrah terrang, tapeh TV jheman setiyah kebennyak'en bentuk'en tepes. Acara televisi kiyah bennyak, polanah bennyak perusahaan swasta se andik channel TV dibik, lok kaden lambek keng se andik negereh deddhi essenah TV riyah kebennyak'en keng berita, mon setiyah cem-macem ben empak lekor jhem mesteh aobe acaranah makle penonton tak tobuk.


Olahraga bal-ebbalan apa'a bhai, bhagus ebbal futsal otaba ebbal raja, arowa kodhu ngangghuy sepatu. Kodhu wajib bada sepatu se eyangghuy amaen. Mon ta' ngangghuy sepatu, bi' wasit eyangghep ta' maen. Arapa ma' soro ngangghuy sepatu, polana tako' cala dhing ta' asapatuan. Tako' merre ban bada soko se rosak dhingla tatambu pada sokona. Apa pole dhing amaen futsal. Arowa mon ta' asapatuan, bisa keya pa'-dhapa'en rowa kolot polana nyarkot ka lapanganna. Lapangan futsal arowa polana ta' lembu' senga' rebbha se bada neng ebbal raja. Bada lapangan futsala areya ghun dari aspal ban bada se dari batako. Bada keya se dari tehel platek. Maske ngangghuy tehel plastek, arowa bisa mapanasan ka soko. Aherra soko rowa dhaddhi kolot otaba kole'en bisa noro' ta' bisa nahan panassa.


Bennyak'en kegiatden ben acara se kodu edokumentasiagih ngebey oreng kadeng nyareh enjeman kamera. Aherrah pas bedeh  usaha nyewaagih kamera se bitongannah bisa per jhem ben areh. Tentonah ariyah bisa deddhi pemasukan apapole mon kamera jiyah lakar rang-rang egunaagih dibik, kenneng eyenjemagih dek oreng laen. Oreng se andik hobi foto pasteh andik kamera dibik. Apapole mon lakar oreng jiayh lakonah fotografi pasteh andik kamera genteng gebey alakoh. Macemmah kamera riyah bennyak ben argenag kiya cem-macem molaen deri se mode sampek larang bedeh kabbi. Mon oreng nyewa kamera deddhi lebbi gempang ben lok perloh mekeluar pesse bennyak, kareh ter-penterah oreng jiyah koduh ajegeh dek bereng enjeman gellek jiyah.


Engko' nyongngo' ebbal neng Pamelingan. Madura United main bi' Barito Putra. Engko' nigghu kadhibi' polana engko' sengka mon ngajhak kanca. Engko' ta' senneng toro'en me-ramme. Keng polana engko' senneng maen ebbal ya ta' rapa eja-kaja. Kadhang mon bhareng bi' na'-kana', engko' esoro ajoget ban alonca' polana na'-kana' laenna senga' jiya. Koca'en, mon ta' anyanyea gha-nyeggha jha' negghu ebbal. Engko' langsong toron ka baba ban ngalle kennengngan. Ngalle ka kennengngan se seppe. Madura United mennang alaban Barito. Team tamoy jiya lakar ejhellingaghi cora' ta' somangat. Madura sampe' maso' bellu' eggol. Barito ghun ennol. Ta' maeggol sakale. Neng poterran kaduwa' pada kala keya. Barito kala duwa' ettong bi' Madura.


Kake paleng bisa odi’ tennang mon lakar jhudhuna kake reya lakar oreng se eyarep. Bada caretana reng bine’ se ghi’ usa mikker ghallu dalem ngala’ kadhaddhiyanna. Tape careta reya epadapa’ lebat lagu. Laguna anyama Es Lilin. Lagu reya dari Sunda ban ngangghuy bhasa Sunda asli. Artena neng lagu jiya anyareta’aghi bada reng bine’ se bhingong  ban sossa bila soro mele oreng se teppa’, se bhakal ekaandi’a. Sampe’ sateya kan ghi’ bannya’ reng bine’ se ta’ ebaghi mile dhibi’ bila soro mile reng lake’ se ekaterro.  Ghi’ bannya’ reng towa se ta’ ngarte ka kabada’an saongghunna. Mangkana bannya’ keya reng towa se la maddhek jhudhu ghabay ana’en dari ghi’ kene’. Bi-lebbi neng Madhura. Polana tako’ ana’en dhaddhi praban towa, mangkana ana’ bine’en dhuli enyareaghi lake. Bannya’ se ta’ narema reya maske aherra mile la-ngala polana reng towana la towa otaba la seppo. Reng bine’ jiya kadhang ghi’ mikker dhusa tareppa’en dhibi’en bada neng jhurang peleyan oreng towana. Toro’en dhibi’en se kodhu nantoaghi tojjhuwanna. Tape abali pole ka dhibi’en. La neng lagu rowa bannya’ lakar se andi’ arte aghambharaghi rassana bannya’ oreng neng dalem ajhalane kaodi’an.


Mon ghu-ongghu tao ka cem-macemma jhuko' nyaman. Parkara bannya' barung se totop polana ajhuwal jhuko' pagghang, areya marghana ta' tao da'ramma carana madhaddhi jhuko' tase' jiya dhaddhi kakanan se nyaman neng jhilana sapa'a bhai. Keng lakar ta' bannya' keya oreng ta' bisa manfaataghi, jha' jhuko' se bisa ejhuwal areya jhuko' songai. Mon jhuko' tase' kan bannya' macemma. Molae dari se man-nyaman, sampe' ka jhuko' tase' se rassana ta' nyaman. Tape mon caca nyaman enja'en, areya aghantong ka jhilana oreng. Jhila kan ta' pada. Mon engko' dhujan ngakan jhuko' tase' maddhai se epangghang ngangghuy bhatok. Maddhai se epangghang ngangghuy bhatok, areya rassana nyaman. Salaen abau uwem polana neng mardhana bhatok rowa, biasana maddhai areya emassa' ghun ekabhuto kokossa. Mon ghun apoy rabak ya ta' kera nyaman.


Wortel otabeh nyamah latennah Daucus Carota L aropa'aghi taneman sayur se e kala' ombinah. Ombih e taneman riyah andhi' bernah orange se jellas, andhi' rassah nyaman, res-karessen ben abek manis. Taneman riyah e kenal somberreh vitamin A. Selaen jiyah, wortel andhi' kandungan vitamin B ben vitamin C. Kandungan vitamin A e delem wortel riyah amanfaat ghebey kasehatnah matah. Ngakan wortel bhegus Sarah ghebey kasehatnah matah otamanah ghebey ajhelling jarak jeu. Taneman riyah biasanah e tanem e dereten tenggih minimal 1000 mdpl ben temperatur udara 15-21 drejet Celcius ghebey hasel se maksimal. Wortel riyah bisah e ola ghebey campornah kakanan nga' capcay, acar, sayur bhenning ben en laennah.


Mun teppak areh rassanah cellep terro se ngak-angak, enuman se paleng teppak riah biddeng jeih. Biddeng jeih gebeyyah ghempang ben benyak manfaattah. Sala settong manfaattah bisa gebey angak dek beden. Selaen jiah, mun reng binik terro a diettah, biddeng jeih bisa e yenum kaangghuy metoron berrek-eng beden. Manfaat laennah bisa deddhi obet dek ka oreng se andik penyaket jantung. Polanah e delem jeih jiah bedeh anti oksidan, mineral, ben asam amino se bisa meberes dek penyaket. Magghi benyak manfaat ke beden, nginum jeih kodhuk jhek nyak-benyak. Paleng benyak delem seareh semalem lema gram jeih. Deddhi kodhu e betessin kiah mun terro nginumah jeih.


Mun terro olle bannya` tabunganna alias nyadiaaghi pesse darurat, abe` kodhu niat ongghu. Engko` endi` cara ghebey ba`na se gi` asakolah otabe kuliah. Pertama kala` bhutol otabe toples se bede totopbha, berri` tolesan nabung bhan are Rp 2.000,00 target Rp 2.000.000,00. Aslina ye saromben berempa bhai bhan arena pas targetta, sesuai bi` kemampuan. Tolesan riya kan bisa dhaddhi penyemangat. Pas berri` tolesan angka are pertama sampe` mun e total bisa depa` ka targetta. Mun nabung bhan arena teros centang otabe silang, mun are ruwa la mamasok pesse, otabe mun pessena maso`, ye berri` centang otabe silang. Degghi` tao lah, jhe` ollena berempa.


Lambe' pas de' ade'na engko' gi' semester settong, ta' tao arapa engko' senneng jhajjhualan jhajhan. Engko' ajhual donat tusuk. Lambe' gi' taon 2011 tangghaanna pera' Rp 500,00 tape engko' ajhual Rp 1000,00. Pas teppa' bede acara bazar fakultas engko' bi' kanca sa kosan ajhualan cem macem, dari ghuringan, donat, ben kerajinan. Ye sokkor maseh ta' kabbhi paju tape ye dhaddhi pengalaman dhibi'. Mare ruwa langsung bhanteng setir engko' ben kanca ajhual pole alengleng fakultas. Pendhe bede se melle, tape ye gi' bede karena. Marena abe' mekker pole, jhual ka nak kanak kos lun. Etambhang rogi, maseh baktona ka re sore begh abit, tape ye pagghun ejhual. Sokkor akhirra paju kabbhi la. Senneng abe'.


Futsal ajiah permaenan bal se e maenaghi bik duwek tim, se masing masing anggotanah 5 oreng. Tpjjhunah ajiah masokaghi bal dek gawangah laben. Selaen 5 pemaen utama, setiap regu kkiah e paolle andik pemaen cadangan. Pemaen jiah spesifikkeh per tim maksimal 5 oreng ghebey molaen tanding, sala sittongah ngejegeh gawang. Jumlah pemaen minimal ghebey ngakheraghi pertandingan 2, lok termasuk se cedera. Jumlah pemain cadangan maksimal 7. Ben betes jumlah aghenteh pemaen adek betesseh. Abitteh bektoh normal amaen 2 x 20 menet. Abitteh bektoh istirahat 10 menet. Abitteh perpanjangan bektoh 2 x 5 menet (mon hasil ghik imbang marenah 2 x 20 bektoh normal.


Nase guring seafood engghi paneka kakanan se bannyak e temmoen neng rhung bharung mon malem. Salaen cara ngebeyyeh se ghampang, rassannah jyah lengkap tor nyaman. Hal paneka amargha bannya'na camporan neng dhalem nase' guring paneka. Cara ngebeyyeh tak pateh repot, cokop aseddiaghin han bahan neng roma. Antara laen: nase' pote, tellor, odeng, bhang pote, bhang timur, bhang dhaun, royco, cumi kennek, menynyak guring, sareng margarin. Cara massak'eng neka bhang pote bhang timur neka pa alos gellu, lajuh guring angghuy mennyak guring, san leh semmoh gesseng baru camporaghin sadhajana neka. Masok aghin tellor, bhang dhaun, royco, odheng, cumi lajuh pa ghaluy daddhi settong sampek lappannah neka gesseng. masok aghin nase' pote, tambaen caos otabah kecap manabi senneng, bhuje,mecin jhak kalep jughan. Lajuh rassaen, bhujennah kadhinapah ban sajhiaghin neng pereng.


Neng Barta kalowar, neng Lombo’ reya bada jhajhan dhudhul. Dhudhul asalla dari dissa, koca’en. biyasana dhudhul arowa barna soklat. Rassana lakar manes senga’ engko’, hahaha. Tape se rassana laen bi’ dhudhul se bada areya dhudhul se ekaghabay dari rebbhana tase’. Mon dari paghabayanna, Dhudhul Rebbhana Tase’ reya senga’ goder. Mon ghun barna jhajhanna reya lakar ana-barna. Bada se barna bhiru daun, koneng, ban mera. Bada keya se barna soklat. Dhudhul dari Lombo’ areya lakar cocok ghabay le-olle mon kake entar ka Lombo’. Bisa masenneng ka oreng romana kake. Mon engko’ dhibi’ ghita’ tao rassana Dhudhul se dari Rebbhana Tase’ reya. Pola rassana pada bi’ ngakan rebbhana tase’ se dhing ta’ eyola, rassana rowa accen dhaddhina. Rebbhana tase’ jiya biyasana bi’ oreng epadhaddhi goder biyasa. Bada keya se ekaghabay camporra rojhak.


Bhen areh Kamil mangkat alakoh dek Sorbhaja. Ajiah mangkat nompak motor. Jedwel mangkatteh pokol 6 lagghu. Attol Sorbhaja neng kennengah lakonah sekitar pokol 7. Ajiah ghik entar ayap-siap seghilok eng mukkak. Kamil alakoh neng sala sittong resto terkenal neng Jhaba. Restonah bedeh neng seddhik eng Hotel Majapahit. Ajiah alakoh dheddhih pelayan neng dissah. Sejak alakoh, Kamil sajen pelak ngelajjenin oreng. Seghilok eng alakoh, Kamil ghik bedeh training ellun. Training ajiah selaen e ajherin ben e tes ghebey dheddhih pelayan, ghik e ajherin tata krama kiah. Ghunanah ghebey e angghuy saben bektoh alakoh. Otamanah marghenah resto jiah ampo e detengin reng-oreng penteng, kadik pejabat, pengusaha, konglomerat, ben en-laen.


Lobster ghik bhururh populer neng nga-tengnga abad ke 19 (seghilok eng taon 2000), e kenalaghi bik reng-oreng penduduk New York ben Boston. Teppak jiah, kapal khusus kiah e bangun ghebey ngejegeh male lobster se e peghek ghik pagghun odik seabitteh masa transportasi. Teppak jiah lobster ajiah kakanan oreng mesken neng Maine, Massachusestts, ben penduduk pengghir pantai Kanada. Lobster teppak jiah kiah e sajiaghi dek Narapidana ghebey ngeganggu selera ngakannah mereka. Pemanfaaten laennah deri lobster teppak jiah e padheddhih ghebey bahan pupuk ben ompannah jhukok, ben ghik bhuruh e kalengaghi neng awal abad ke 20. Lobster umummah e massak lebet e kukus otabeh e kellah. Kadar merkuri deri lobster Amerika sekitar 0.31 ppm.


Lamba' jareya biasannah manabi preien kulah sareng tan tretan sadhaja mangkat entar kaleleng Madhura se eka'dhimmah lakonnah biasannah neka lakaran entar ka wisata se kasohor ban daddhi kennengan se pas sareng kaloargha. Kulah ghi' enga' bhakto neka entar ka Nepa se eka'dhimmah kennengan jareya lakaran daddhi tempat wisata se bisa nengale pan saponapan hewan kettang neng sekanjeh. Namong manorot ulah kabadha'annah neka mala maghabay nyeksah hewan se eka'dhimmah hewan jareya daddhi pertontonan juah ban aneka seharussah e lindunge. Pan saponapan oreng se dheteng neng kennengan neka lok a jhaga kabrean se e ka'dhimmah hal jareya penteng bhagi para pangunjung ghabay kenyamanan satwa liar ban pengunjung laennah. Kodhuna bisa ajhaga settong sareng salaennah jha' marosaghen.


Dhalem ngafalaghin ketab soceh Al quran jareya bannyak kabermafaadhen ka adhajana ommat manossa. Bannyak kabermanfaadhen sala setongah engghi ka'dhinto kamoljeen dhalam odhi' neng dhunnyah. Salaen dhari paneka dhalam hadist epon ampon e jellas aghin ka omtamaan ngafalen quran sala settongah masok soargha sareng sadhajana kaloargha tarotama reng seppo. Reng seppo mangken bhakal e parenge mahkota se senaddeh neka lebbhi senat daripada senattah matareh neng bumi. Kabadhaannah jareya badha neng soargha firdaus sareng nabi Muhammad SAW. Salaen jhanji ghabay reng sepponnah, mangken neng alam kobhur jughan badha se ngajhaga ban kancah se ngalindunge kita manabi e pakon patanyah sareng malaekat penjhaga kobur jareya. Daddhi toreh tretan bik sambi kancah kyah sareng Al quran.


Ulum riyah semarenah leppas SD langsung epemondhuk bik oreng tuanah neng Bangkalan. Podhuk se epele ben oreng tuanah jiyah Pondhuk konah se le ampon naddhek abit ben andik;en ulama rajeh neng Madhureh ajiyah Ponduk andik'en Syaichona Kholil Bangkalan. Kennengan pondhuk jiyah bedeh neng Demangan Bangkalan semmo semmak deri alun-alun kotta ben masjid agung Bangkalan. Tentonah santre elakjiyeh bennyak, Ulum kiyah olle bennyak kancah anyar ben kenalan ustadz anyar mondhuk dek kassah. Oreng sepponah ngepondhukagih anak'en neng jiyah makle olle barokanah Syaikhona Kholil ben eakoen santrenah. Polanah Syaikhona Kholil riyah tokoh ulamak ben kiyaeh se bennyak pengarunah neng Madhureh apapole khusussah Bangkalan.


Jar-kalenjar paleng ta' bisa kaloppae reya bakto jar-kalenjar abhareng reng bini' se ekaleburin. Ta' osa berri' pesse otaba jhajahan se larang. Reng bine' reya cokop pabhunga kalaban ajhalan wa'-duwa'an. Contona engko' sabbhan segghut nyambi pacar ka Bukit Bruko se bada e Dhisa Bajhang Kecamatan Pakong Kabupaten Pamekasan. se Paleng ta' bisa loppa bakto bada Eyattas Brukoh ngadhadhak ojhan maso angen ban kelapbha. Tang pacar tako', aherra bi' engko' enyanyii kabbhi bada ma'le mesem. polana ojhan ta' ghellem ambu aherra bakto ta' pate raja toron dari kennengan ghella' pas mole. Tape patot tang pacar reya tako' polana bteppa' bada ebabana ka'-bhungkaan raja, ba'en paste tao kelap reya segghut merre ka bhungka se raja. sanyatana engko' tako' keya keng polana lake' ya eja-kaja. senga' mon Jar-kalenjar bakto ojhan jha' ngaop ababana ka'-bhungkaan raja ya, tako' ta' ontong bisa angos! hehe.


Sadhaja ketab se toron ka para nabi paneka dari Allah. Tape ketab se toron sabellun Al Qur'an toron bannya' eyoba maso manossa. Alasanna amargha bakto toronna jhau ban ta' eserrat ka dhalubang se ejhilit dhaddhi ketab. Bada se etoles e bato, otaba ghun dari lesan ka lesanna para nabi ka ummatdha. Mangkana patot Allah reya maghennep ketab sabellunna paneka kalaban Al Qur'an se aherra bisa ejhilit dhaddhi ketab e jhamanna sohabhat Utsman. r.a. Sabellunna Al Qur'an aropa musaf se eserrat kalaban merengaghi dhabuna Allah kalaban lantaran lesanepon kanjeng nabi Muhammad, SAW se kantos setiya ejaga kaasliyanna ban ejaga dari naksona manossa kaangghuy ta' ma sessat manossa, otamana oreng Islam


Es soda gembira ariyah jhejenan nak-nakan jadul taon 80an. Es soda gembira ghi' eksis sampek satiyah polanah tadek se bisa agenteh rassnah es soda gembira riyah. Resep es riyah la bede dheri taon 1916. Es soda gembira biasanah eghebey dheri es betoh, etambeh susu kental manis, ben etambhei sirop. Satiyah oreng la rang-rang aghebey nganghuy sirop, tapeh eghenteh moso fanta bernah mera. Bede pagghun ngangghuy sirop tapeh pas etambhein fanta pote. Tampilannah es susu soda gembira biasanah abernah pink segger. Minuman riyah cocok ghebey kancah adonjandon pas nas panas areh. Satiyah es soda gembira bisah ekaghebey dhibik neng romah. Kareh siap aghi susu ekntal manis, fanta mera ben es betoh la bisa nginum susu soda gembira.


Benyak oreng se dheri oreng tuah otabeh keluarga se la islam, eajherin bhejeng molaeh dheri ghik kenik. Biasanah sampe rajeh kabiassan riyah pagghun e kangeak. Apapole mon misallah nak-kanak se e pasekolah ning skolah islam moso reng tuanah. Pagghun benyak ajher agemah ning sakolaan islam riyah. Tapeh mon ghebey oreng se ghik buru masok islam bektoh la rajeh biasanah parloh benyak ajher ben ghebey bhejeng bhein kodduh ajher sarah molaeh dheri tahap wudhu sampe tahap abhejeng ben syarat sahnya bhejeng kiyah. Ariyah tata cara ngalak wudhuk ghebey abhejeng. Sittong macco tangan ghellun pas morkemmor. Se kaduwek pas masso muah sampe tello kaleh. Se katellok pas macco tanang sampe situ, tanag kanan ghellun pas tanang kiri.


Fajar Ayuningtyas sala sittung oreng se a profesi "food stylist" perna matadek bhektoh korang lebbhi 24 jem natah sittung menu kakanan ghebey kaparloan materi iklan. Fajar alakoh profesi riyah deri taon 1995. Bhektoh jiyah industri kakanan la molaeh bhutoh oreng se bisah aghebey tampilen kakanan sopajeh lebur. Bhektoh jiyah, Fajar ghun a referensi ka majalah kuliner luar negeri nga' Donna Hay. Pelanggannah bhektoh jiyah perusahaan nga': Bimoli, Masako, Blue Band, ben laennah. Tugasseh Fajar natah kakanan ghebey kaparloan foto bhungkos, iklan e majalah, otabeh buku massa'an edisi khusus, iklan TV, otabeh buklet. Fajar kadeng aromassah ngitek, kalakowannah bhekal e geser bi' Food Blogger.


Olahraga silat arowa bada bannya' macem se enilai. Neng settong lomba, bada se ghun enilai dari bhaghussa ghulina. Bada keya se lakar eyaddhu saleng pokol. Se paleng penteng dalem lomba jiya banne ghun nantoaghi sapa se mate. Tape sapa se bisa maambu ghulina moso ban sakerana lakar ta' bisa alaban pole. Arowa se ekoca' mennang. Dhing lomba kodhu mate, ya cora' banne lomba nyamana. Tape addhu pate. Atokar. Neng sepat lomba silat, lakar bada atoran-atoran se kodhu etarema otaba elakone bi' oreng se noro'. Oreng se noro', banne ghun na'-kana' sakola mlolo. Tape etoro' bi' oreng se la toa keya. Oreng se toa kadhang eyaddhu saleng tokol. Mon na'-kana', se ghi' kene' kadhang se eyaddhu gantengnga ghulina bhadhanna. Dhing ghulina lebur ban enilai bhaghus, arowa eyangghep mennang.


e bhakto preien lanjhang neng akher semester, kaula sareng kaluarga meyos ka WBL alias Wisata Bahari Lamangan neng Jhaba temor. Bhakto neka areh Sabto, abdhina ban kaloarga mangkat pokol satengah enem. Dhapak neng Lamongan saketar pokol 9 lagguh amargha depak Gresik duh cek macettah. jhalan dhari Bhangkalan Lamongan neka areh lakar semmoh terak. Ontongah kaloarga ngebeh nase' ban jhjhan ekaghabay ghuk gengghuk neng jhalan. Pokol 9 depak neng Lamongan langsong melleh tiket sakaloargha. Lomayan kyah regghannah larang manabi preien, manabih areh biasa bedeh potongan 30 ebuh. neng Lamongan aen maen ban nengghu pan apan se badha neng Lamongan nekah. Saketar pokol 2 siang neka, kami sakaluarga abelih ban nyepper ka Hutan Pinus se badha neng daerah Lamongan jughan. Duh pokok eng liburan paneka se paleng akessan.


Bakto para' tellasan entar ka ghuwa ngerrong e Tuban maso tan-taretan ban sapopo. Ghuwa ngerrong reya lebura banne polana ghuwana, tape ebabana bada aeng se eppol maso jhuko' ja-raja keng ta' tao nyamana jhuko'en. Mon kadissa melle rote baruy otaba bighina kapo. Ontallaghi ka baba langsong ekarebbhunge maso jhuko'. neng attas aeng e ghuwana bannya' bhudbherru se ateng-klattheng mon engko' se tako' ka tekos ta' bangal manyemma' ka jiya polana marenges enga' tekos. ango' nyaba' soko e aeng pendha' eke'-kekke' maso jhuko' tang soko. ya'-ghliya' da'remma da'iya rassana soko. ebhit-ghribhit jhuko' reya poko' se ta' bisa ekaloppae dari ghuwa Ngerrong.


Sala sittong ide ajhuelen deri roma jiah ajhuel pulsa ben paket internet. Internet le dheddhih kebhutoan utama neng jheman akadik setiah riah. Lok cuma geheby media hiburan tok, pulsa ben paket internet kiah e angghuy ghebey bisnis. Apah pole metode pembelajaran ben pekerjaan lebbi bennyak e alihaghi secara online selama pandemi. Maka deri jiah usaha riah termasuk ajhuelen neng roma se bakal laris mon coba e lakonen. Ghebey ajhuelen pulsa ben internet riah, hedeh lok parloh nyewa kios otabeh kennengan khusus. Polanah hedeh bisa ngelakonen bisnis riah keng deri roma tok. Modal se e kaparloh kiah lok bennyak, keng cuma smartphone se kehubung dek jaringan internet. Ajiah bisa hedeh coba ghebey usaha awal se minim resiko.


Engko' ta' bisa alako e kantor amargha lulusan pendidikan. Contona ce' terrona sara engko' alako ban dhaddhi pegawai PPPK e kantor KPU tape ijazah pendidikan ta'bisa, apa pole pendidikan bahasa dan sastra Indonesia. Mo. sabbhan reya nyaman, se penteng bisa alako bisa dhaddhi pegawai kantor, tape setiya se bannya' dhaddhi pegawai reng-oreng se andi' oreng dalem ban ijazana pada ban se ekabhuto sanajjan gendeng ban ta' bisa alako. Padana Ghuru pole, se bannya' dhaddhi PPPK ban se olle sertifikasi reya Ghuru se lecek ban ta' toman ngajahar ghun la pot-marepot karepbha dhibi'. Ya kabada'an la enga' reya epadapa'remma'a jha' la da'iya. Mon enga' engko' kodhu pasra da' pangeran polana la ta' bisa apa.


Salaen kandungan gizina kopeteng se bannya`, rassana kopeteng ye nyaman kiya. rassa se nyaman nentuaghi regghe se begh larang kiya. Ye sesuailah. Bede rasa bede regghe. Tape bede beberapa pendapat se ngoca` mun kopeteng riya hukumma haram mun ekakan. Ca`na pendapatta ulama mazhab Hanafi ben Syafi`i polana termasuk bhangsa se menjijikkan. Ulama mahzab hanafi a haramaghi polana kaban tase` se salaenna jhuko` tase` ruwa haram. Tape ruwa kan ca`na pendapat ulamana, bannya` pendapat pole laenna ye se menghalalkan soal kabbhi kaban se dari tase` apa bhai ruwa hukumma halal. Enga` gurita, enos, jhuko` tase`, odeng, ben kopeteng ye bhuktena ta` papa ekakan.


Lebet ngelakonen sittong aktivitas se alang-ulang ben nenangin, sittong individu bisa ngembangaghi kemampuannah mereka ghebey ngatasin emosi ben situasi se saongghunah sossa ghebey e lebetin. Manfaat laen deri ngerajut ajiah ariah bisa merrik sittong rassah pencapaian ben bangga. Marghenah seseoreng ajher sittong kemampuan anyar ben nyiptaaghi proyek se unik ben genteng, mereka bisa ngerassah mareh ngolle'en sesuatu. Ariah bisa ngebhento ningkataghi rassah harga diri ben kepercayaan diri, se bisa sangat aghunah ghebey reng-oreng se andik masalah bik keberhargaan diri. Kesimpulannah ngerajut ajiah sittong mekanisme koping se anilai tegghi se bisa merrik bennyak manfaat, bisa ajiah manfaat secara psikologis otabeh sosial.


Stres riya mun ca'na para ahli e bagiyan psikologi ye kenyataan se ta' pade ben apa se e maksod, pas kadhung ce' ngareppa pas kapekkeran sampe' mekker ta' nyambhung pole. Riya paste kabbhi oreng pernah arassaaghi dalem odi'na. Dunnya jhet kennenganna cobha, ca'na kabbhi oreng se endi' aghama. Bede se ngoca' cobhana odi'. Mun ta' tao stres ye reng mate. La ta' endi' tangghungan e dunnya. Bannya' cara ngatase stres, bede cara lebat ibadah menurut aghamana bang sebang otabe lebat kegiatan laenna salaen ibadah. Oreng mun la arassa stres berarti reng ruwa la remaja, benni nak kanak kene'pole. Panengnga nak kanak kene' se epekker pera' amain malolo, tade' se nyamana mekker dalem.


Neng Madhura jughanbannyak sarah kakanan tradisional ban daddhi cere khassah Madhura. Nyamannah jareya Plotan Salak. E sebbhut plotan salak amargha neng Bhangkalan ka'dhinto identik sareng kottah salak ban bherna plotan jareya akadhi salak. Manabi caranah ngebey plotan salak engghi ka'dhinto, sedhiaghin plotan 1 kg lajhu dekkem semalemman, sedhiaghin ghula mera 1/2, bhuja, dhaun pandhan ban ghula paser sacokobbha, sareng parotan nyior. Cara pertama, salastarennah plotan edekkem otaba e begge semalemman, lajhu tana' plotan paneka. Tana' plotan paneka sareng ghula mera se ampon e sedia aghin, lajuh taburih ghule paser, bhuje ban dhaun pandhan. lastarennah massak korang lebbhi 30 - 45 menet. lastarennah massak sajhiaghi ka pereng lajhu tabureh sareng parotan nyior.


Gus Baha' adahabu e jhaman aher jha' sampe' nyenggha dari se bhender sanajjan malarat. Sakabbhinna pagghun buru haram, se ta' haram ghun settong ya areya mon bada ojhan toron dhuli onga' pas anganga, ajiya asli langsong dari Allah taala, otaba namen keddhang, rabat pas dantos abuwa. Mon la massa' buwana jiya kakan Insha Allah halal keya. E jhaman aher reya se paleng parlo iya areya usaha kalaban jhujhur ban pabannya' sara maca istifar da' ka Allah ma'le mon bada dhusa se maso' ka bhadhan bisa esapora ban epalontor kalaban nyebbhut asmana Allah. Mon alako, lakar mon ena-karena malarat ongghu bharang halal. Mangkan oreng se la posang elekghana pas ngoca', se haram bhai malarat apa pole se halal. Tape jiya banni alasan kaangghuy majhau dari parentana Allah se ngaghunhe langngi' ban bhumi ban se aberri' rejhekke.


Sabbhen malem bede pasar jhukok ning penggir jelenen ning daerah pasar kramat jati. Benyak oreng se lebet pas nyepper melleh jhukok segger. Bede kiyah se lakar la langghenan melle e dhissa'. Anton ben bininah sabhen mingguh melleh jhukok' e dhissa'. ANton ben bininah nompak motor dheri romanah ning daerah condet ka pasar kramat jati. Dheri condet ka karamat jati ghun etempuh lema belles menitdhen. Mon abek macet bisah du polo mennit depak. Depak ning pasar anton biasanah tak alelng-leng tapeh langsung ka langgenannah. Langghenan anton bede ning semma'en jembatan penyebrangan. Jhuko' e dhissa' gher-seggher ben argenah tak pateh larang. Samarenah mele jhukok', bininah anton nyu'on tolong ka se ajhuel ghebey abehersean ingsang jhuko'. Dheddih depak roma langsung e becco so aing se aghili


Khonghucu aropaaghi aghama di-budi se kabada'anna eyakowe maso naghara.  Resmi eyakowe maso naghara Indonesia samarena era reformasi. Ketab soccena Khonghucu ebagi dhaddhi duwa' ketab otama. Aghama se asalla dari Naghara Taber Perreng reya andi' ketab socce se anyama Ketab Si Shu  ban Ketab Wu Jing. Samantara rowa, aghama Khonghucu andi' tellasan otaba are raja se ekennal kalaban Taon Anyar Imlek ban Cap Go Meh. La, mon kake anya-tanya apa nyama ketab soccena aghama Khonghucu, jawabhanna reya Ketab Si Shu ban Ketab Wu Jing. Oreng Indonesia rassana tao kabbhi ka tellasanna ban biyasana bada barongsai otaba bada meramme angpao otaba dhu'uman amplop. Setiya la tao kan nyamana ketabbha oreng Konghucu.


Tempe ben tahu guring riyah le deddhi kakanan reh-seareh neng man-dimman. Argenah se ngode ben rassanah se nyaman le parak deddhi kanan wejib oreng Indonesia. Tahu ben tempe riyah egebey deri kacang kedelai. Cara massak guring tahu ben tempe riyah kiyah cek gempang ben sekejjek. Pertama becco tempe ben tahunah, slanjuttah potong tahu ben tempenah. Pas bumbuin tahu tempenah bik buje ben aeng bisa etambah bumbu penyeddhek akadih bumbu racik. Rendem tahu ben tempenah neng delem aeng se la bedeh bumbunah, dentek sampeh ra-kerah bumbu le ngeressep. Slanjuttah panas agih minyak guring neng bejen, san minyak le panas pas cebburagih tempe ben tahu se terro eguring. Guring bik apoy se seddengan, se lok pateh rajeh. Dentek sampe bernanah aobe deddhi koneng emas pas belik. Mon tahu tempenah le mateng pas bisa eangkak. Ngakan tahu tempe riyah nyaman bik nasek angak ben cenge se peddhis.


Bede pole manfaatta oreng senneng otabe cokop senneng ka olahraga se nantang. Oreng se senneng ka tantangan ruwa endi` mental se kuat. Mun la mental kuat ye fisik norok e dhaddhi kuat kiya. Pas pole ta` tako` ka sarana odi` ben bisa odi` e kondisi apa bhai ben orengnga mandiri. Salaen endi` fisik se kuat oreng odi` ruwa kodhu endi` kaparcajaan ka abe`na dhibi` ben bengal ngadheppi tantanganna odi`. Mun odi` e dhisa, alas otabe daerah se sara sakalian, ye bisa-bisa bhai kanakna. Mangkana mun bisa maseh ta` senneng tape setidakna nyoba salah settong olahraga se begh nantang. Paleng enje` sakale, Dari olahraga kadhang abe` dhibi` bisa ajhar beremma sarana odi` enje` ta` nengenneng malolo tade` pellona. Esaranaghi ongghu de` sapa bhai se gi` ngode otabe kanak, paleng enje` ta` bejhi` otabe cokop senneng la ka olahraga.


Lok anapah amaen games ban ngamanfaat aghinbedennah perkembangan teknologi jareya se bedeh neng neghara kita neka. Selagi a neka ngibeh kabermanfaadhen lok anapah kelakoh apah se bisa sampeyan kelakoh. Namong, mela dhari ka'dhinto sampeyan kodhu onenge jughan manabi bannyak pa apah se ekelakoh neka kodhu pesae aghin aruah ja' sampek lakonnah a maen games maloloh. Akibaddeh neka bisa marosak kabiasaan se sampeyan kalakoh jaruah, sebab bisa maelang konsentrasi jughan. Manabi a maen hp otabah games ka'dhinto cokop sampeyan kodhu onenge maksod ban manfaattah bein ghebey sampeyan namong jha' sampe' katerrosan dha' neka sebab weng buweng bhakto se sampeyan ghaduwen ban daddhi lok kenceng.


Paleng kake ta' nyangka keya jha' buwa dhalima areya bisa mangoda'an. Buwa dhalima reya lakar bisa mabherse ka kole'. Abhanto maghanteng kole' lowar. Otaman kole' se bada neng mowa. Kake bisa ngakan buwa areya bhanare. Ma'le awet malolo. Monla awet ajiya, kake bisa esebbhut ghi' ngoda malolo bi' ca-kancana. Monla esebbhut ngoda, kake ngajhalane odi' areya ta' ker-pekkeran pole. Biasana mon oreng se tako' ajhelling mowana towa malolo areya se kodhu ngakan buwa dhalima. Keng buwa areya cokop malarat se terro maolleya. Ta' bannya' mon neng roma se namen buwa jiya. Keng mon sabbhan ghi' engko' sakola neng esde, engko' segghut ngakan buwa jiya. Neng budina sakola'an buwa jiya ejhuwal. Biasana ghan lemaratos ropeya. Rassana bak celo'. Tape bada manessa.


Engkok andik kancah teppak sekolah MTs lambek nyamanah Haby. Engkok abit lakaran tak atemmoh ben Haby riyah polanah san leppas sekolah pas andik sibuk bik kelakoannah bik-dibik edeng. Tapeh, tak sengaja berik teppak engkok entar norok Seminar Kewirausahaan pas salah settong undangan pematerinah Haby jiyah. Setiyah Haby riyah le dedhhi pengusaha se bisa ekocak sukses, Haby le andik perusahaan dibik se ajhuwel sabun gebey nyassa sepeda motor. Usahanah riyah rammeh dek oreng bennyak polanah bennyak jughen oreng se andik sepeda motor teros ngebutoagih sabun gebey ngerabetin sepeda motorrah. Semarenah acara jiyah, engkok langsung nyapah Haby untungah Haby gik engak dek engkok kancanah lambek teppak sekolah.


Sapah se lok takok rogi? Apah bisnis jiah bisa berhasil? Mampu njek bisnis riah olle untung se bennyak? Mungkin njek produk otabeh jasa e bisnis riah laris neng pasaran? Pertanyaan pertanyaan kadik jiah tentoh cek wajarrah ghebey reng oreng se terro molaen bisnis. Setiap oreng terro olle kesuksesan. Keng lok bennyak se taoh jhek male dheddhih sukses e parloaghi komitmen ben konsistensi delem setiap hal se e lakonen, ben lok keloppaen selalu mekker positif ghebey ngejegeh logika pagghun jernih male teppak delem mecah peluang. Selaen jiah kiah bisa ngejegeh fokus ben produktif delem ngejhelenaghi reh searenah. Arapah mekker positif bisa nyegghe rogi delem bisnis?


Bhakto kaula toman rennang neng budinnah roma ka dhibi'an kulah a rassah e tarek ruah sareng pa apan. teppak jareya saketar pokol 11 seang ulah niattah a sassa ka songay sareng cbhu ebhu neng pengghirrah roma jaruah. Mlenah sassannah kulah neka bannyak deddhi kulah a sassa kadhibi'. Nah melannah jareya san le mareh a sassa neka kulah tak le dhi pandian jaruah lajuh san bit abit neka corak bedeh se narek ruah dheri budih. AKherrah kualh semmoh bedeh telellep neka. Lajuh kulah menta tolon namong lok bisa a suarah, Lajuh e tengale sareng bhebek neka pas e tolongen, akherrah kulah e tarek ban alhamdulillah bisa selamet dhari talellep. Ban sampek samangken kulah trauma mandih songay kadhibi'.


Cristiano ronaldo mulai kalakoanna dari kana` omor 8 taon. Jeriya dari keluarga se malarat, ebokna pera` tokong amassak ben bapakna pera` tokang kebhun. Ronaldo riya bahkan ye ta` bisa bisa endi` mainan anak paningnga pas-pasan odi`na, ben ebokna pernah melleyaghi sapatu olahragana Ronaldo, tape ben lakona tade` preina sakale. Pas ruwa se ghebey Ronaldo endi` tekad ben ambisi mun paghi` abe`na kodhu masenneng oreng tuana. Sampe` sateya akhirra cita-citana bisa terwujud ongghu. CR7 nyama gegekna bta` pera` dhaddhi pemaik salah settong se paleng bhagus, tape dhaddhi pemain se paleng larang bajaranna ben paleng enga` ka rakyat jelata. Ongghu riya bisa dhaddhi penyemangatta nak kanak ngode ma`le jhe` pernah minder ben keadaan reng tuwana.


Koca'en keyae ngoda reng bini' reya paleng ghampang maso' sowargha, tape paleng bannya' maso' naraka. Oreng bini' dalem aghama Islam ta' kengeng epalako; nyassa, ra-kora, atana' reya kabbhi kalakowanna reng lake'. Reng bini' reya lako otaba tugassa ghun settong, iya areya atoro' ka lake.. Mon lake nyoro sasassa ya sasassa, mon reng lake' nyoro amassa' ya amassa', mon reng lake' nyoro nengneng ya nengneng. Bagina jama'a bini' se ngedingaghi senneng polana awalla reng bini' ta' andi' tangghungan lako sakale. Tape bakto la eterrangaghi jha' tugassa atoro' ka lake, pas mon lake nyoro alako apa'a bhai kodhulakone pas aserro, sambi aghella' ngalakkak kabbhi. Engko' nyambhit ngoca' "Hoyo'", "Abi'", "Kakan!" hahah.


Bada duwwa' macem apel. Bada apel bhiru, bada apel abarna mera. Apel bhiru biasana rassana bak lo'-celo', mon apel mera areya rassana manes. Maske apel mera ghi' bada lo'-celo'en, mon ekakan pagghun egharassa manes. Apel andi' bhadhan bak bukkol. Apel areya bisa tombu ghun neng taneyan se la lebbha' aeng. Taneyan se cellep. Biasana apel areya tombu neng kennengngan se ghi-tegghi. Mon terro taowa bannya'en apel, kake bisa dateng ka Malang. Neng Malang, apel atalabuyan senga' rebbha. Biasana apel areya tombu neng Batu. Neng ghir-pengghir rowa oreng bannya' matabar apel. Biasana apel se ejhuwal rowa apel bhiru se abak celo'. Ta' bannya' neng Batu Malang oreng matabar apel se mera, se mon ekakan manes rowa.


Kaangghuy upacara kaaghamaan Bhuddha, saongghunna Sang Bhuddha ta' toman marenta otaba ngajhari cara upacara kalaban langsong. Sang Bhuddha coma ngajhari Dharma ma'le sakabbhinna mahlok tabhibhas dari nyangsara ban nespana odi' ban upacara se bada e jhaman lamba' rowa coma penahbisan bhikkhu ban samanera. Tape upacara se segghut kita congngo' setiya reya aropaaghi pangembhangan dari kabiyasaan se bada, iya areya upacara Vattha. Upacara reya aropaaghi upacara se ngembhang dari kebiyasaan bakto Bhuddha ghi' odi'. Vattha andi' arte kawajibhan se kodhu ebannya'e bi' para bhikkhu, enga' bakto Sang Bhuddha, abherse'e kennengngan, ngesse'e aing, ban laenna. Samarena kawajibhan kasebbhut elakone, reng-oreng kabbhi abhareng kalaban ummat bhakal toju' ban ngedingaghi hotbana Sang Bhuddha.


Bakto ruwa pas kuliah neng Sorbhaja engko' pas teppa' mole kampong, panengnga la 3 bulan ta' mole. Dari kampus engko' nompa' len ka arah terminal, tape biasana len se engko' tompa'e pera' ambu neng halte Wonokromo. Akhirra ambu edissa' pas adente' bis se langsung ka terminal. Samarena dari terminal engko' langsung nyare bis ka arah Situbondo, tape sayangnga bis se kadissa' pas kosong. Dhaddhi nompa' se ka jurusan Probolinggo. Nyamanna bede AC neng bis riya, ye patas polana. Mare depa' ka terminal Probolinggo ra kera 2,5 jham, langsung oper ka bis jurusan Muncar, Banyuwangi. Sambi adente' begh possa' bhuru ajhalan. Riya bissa laen, ta' angghuy AC. Ye panas. Buh, abit kiya tager depa' ka bengko 3 jham. Asli ta' nyaman, tape ye beremma. Regghena mode kiya, mun e total pera' Rp 60.000,00 dari Sorbhaja-Situbondo. Sabellunna pandemi COVID 19 tape.


Bhakt lamba' ghi jaman lok aobha kadhi semangken jariah, kulah toman nengale upacara adhat se badha neng roma. Bhato jareah badha angen celemod petteng bhakto osommah ojhen ka'dhinto. Hal jareya ghebey oreng se kampong ngalaksana aghin settong upacara se bisa nolak bhala' se badha. Teppak sore ka'dhinto sadhajana oreng e kampong e pakompol sareng settong tokoh adhat se badha nen kampong jariah manabi reng oreng neka nyebbutdeh jareya kek' lesap. Lesap ka'dhinto biasannah matojhu' sadhajana oreng ghabay ngalksanaaghin ettong ritual se elakoneh neg tenga lapangan. Ghi padeh la kadhi biasannah pasti essennah pamaosen duweh jaruah, bidannah manabi aara neka riah badha pangoburen cetakkah sapeh ban ajhem odhi' sareng e taburaghin bheng kembahang tor badha tumpengannah se ekakan bhele tetangghe.


Dheri sakeng terkenallah, air fryer se lambhek ghun tersedia merek-merek tertentu dan argenah larang, polanah benyak permintaan dhedih benyak produsen elektronik se makeluar produk air fryer riyah. Satiyah arghenah dhedih cem-macem. Dheri se paleng mode ghen 300 ebuen sampek se jutaan bedeh. Air fryer riyah cara kerjanah angguy listrik, dhedih bhuto watt se rajeh kiyah. Merep engak kompor listrik. Sejjhekgeh benyak oreng terro andik air fryer, perusahaan pas berlomba-lomba aghebey air fryer se tak bhuto watt rajeh. Tapeh paleng kenin watt se e kabhuto air fryer riyah pagghun lebih rajeh deripada mon misallah angghuy kompor biasah. Sabelum melleh peralatan riyah, bhegus mon e cocok aghi ghellun moso watt se bedeh ning roma.


Nabi Yusuf nompak kapal pas bedeh badai se koduh muang essenah kapal sebegien makle tak ta sellem akhirah ebhueng kakabbhi pas ahirrah dhepak ka bhegiennah manosah se koduh Korangi berrek pas e kocok sapa se koduh aloncak ka tasek, ekoccok sampek tello kale paghun Nabi Yusuf akhirah Nabi Yusuf aloncak ka tasek pas ekakan jukok Paos. edelem jukok paos Nabi Yusuf odi’ akherra Nabi Yusuf asaporah ka Gute Allah samarenah olle beberpa sambal ado’a nyo’on saporah ka guste Allah akhirah pas Nabi Yusuf kaloar dheri Tabu’ en Jukok Paos. Hikmah se ekalam delem careta Nabi Yusuf mon terro deddi manossa se beriman ka Guste Allah koduh pasabber deddhih manossa.


Wirausaha ye riya kalakoan se paleng bannya` elakone bi` reng oreng. Panengnga la jelas kabbhi oreng kan paste berinteraksi ben bhutoh apa-apa ghebey odi`na. Dri soal ngakan, pendidikan, bengko, ben selaen. Paste bhan are le melle. Wirausaha riya ye ta` pera` ropana bharang tape bisa jasa. Jasa nyassa, ngorae montor ben motor, bengkel, klinik kesehatan, ben laenna. Tambeh sateya wirausaha riya ye bisa ejhuallaghi lebat internet. abhandha paketan ben HP android, la bisa ajhualan reng oreng. Ta` parlo katemmu dhaghangnga langsung e pasar otabe swalayan. Nyaman kan, sateya kabbhi serba bede, edimma sateya se ta` ghampang esare. Kabbhi bede, bhidhe ben lambe` se begh sara.


Sang mesin cuci le siap angghuy, pemaosk kelambhih se e kombe'eh ben detergen dek delem tabung meisn cuci. Esse'en tabung jiah bik aeng se suhunah sesuai kebhutoannah hedeh. Ghebey nentoaghi volume aeng, torokaghi petunjuk se bedeh neng buku manual mesin cucinah hedeh. Selanjutteh jhelenaghi siklus kombe. Sajen bennyak muatan meisn cuci, sajen lanjheng kiah bektoh se e parloaghi ghebey ngombe jiah. Semarenah siklus ngombe mareh, keluaraghi aengah lebet selang se e sediaaghi neng budinah mesin cuci. Esseh pole tabungah bik aeng bherse. Jhelenaghi siklus bilasseh. Semarenah siklus bilas, kelambhinah hedeh semestenah le bherese. Neng meisn cuci otomatis, pinda be kombenah deri drum kombe'en dek delem drum neng seddik eng ghebey ngebueng re karenah aeng se telebbi e serrep kain.


Kake paleng la ta’ tao caretana reng Madhurana dhibi’. Lamba’ koca’en bada ana’ se rembi’ neng tengnga tase’. Ana’ jiya anyama Seghara. Seghara rembi’ neng tengnga tase’ polana embana lamba’ ngojuk emma’en. saghara dhaddhi ana’ se penter ban bisa ajaga emma’en. Bada neng tase’ dajana. Segghara reya andi’ toronan rato dari Jhaba. Keng Segghara kadhang ta’ ngako jha’ dhibi’en toronan dari Rato. Pola marghana emma’en eyojuk pas dhibi’en ta’ ngako. Legghissa, careta reya eghambharaghi jha’ raden Segghara reya aperrang alaban nagha se bada neng tase’. Mare makala nagha kembhar, raden Segghara olle kerres duwwa’an. Kerreng jiya eberri’ nyama kerres Aluguro ban kerres Naguro mon ta’ kalero.


Teknologi settong areya sala settong teknologi se alebadhi jhaman. Bisa aoba dalem bakto abit ban semma'. Dari bharang langsong aghante digital. Teknologi areya camporan se emolae dari ghabay bannya' oreng ka kaghuna bi' oreng-oreng husus. Biyasana oreng se andi' usaha ajiya nyimpen bharang banne ghun neng gudang, tape dalem bento' data, ajiya bisa esempen dalem teknologi se anyama hibryd loud. Sempenan se lakar ta' baghi bannya' oreng tao ajiya epabidha. Bada se esaba' ka public loud, se ghunana ghun ghabay epatao ka oreng bannya'. Dhing bada data se ghunana esempen bi' reng dalem, otaba lakar kodhu ta' osa bannya' oreng tao, ajiya esaba' neng private loud. Neng sempenan data ajiya lakar ghun etegghu' bi' oreng se epartajai negghu' ajiya. Ta' ban-sromban perusahaan mile oreng.


Mon terro nyobak olahraga se dek songai se andik arus deres akaden arung jeram jiyah kodhu bennyak se esiapagih.  Selaen mental se kodhu kowat  kodhu nyiapagih pesseh gebey nyewa otabeh amaen olahraga deiyeh jiyah. Arung jeram riyah lebur polanah olahraga riyah elakone ben bennyak oreng, kadheng settong paraoh karet jiyah osok sampe lemak oreng. Deddhinah olahraga riyah benne elakone kedibik. Mangkanah segilok'en jiyah lodu ngajek kancah gellun sekeranag gellem norok olahraga deiyeh ben bisa eyajek tong-matong pesse gebey norok olahraga deiyeh.  Olahraga arung jeram riyah pasteh leburrah deddhi lok kerah kastah mekeluar pesse gebey riyah. Paleng deggik pasteh terro pole bile bektoh laen amaen riyah pole.


Persahabatan ye ruwa hubungan se aghambharraghi suatu hubungan se alibataghi pengetahuan, penghargaan ben perasaan. Sahabat biasana bhakal nyambut bedena oreng se e angghep sahabat kiya ben madhudhu kasetiann settong ben laenna, selerana biasana pade, ampo katemmu ben ngalakone kalakoan se pade esennengngi. Kabbhi jeriya bisana terlibat pade nolong ben aberri` saran bakto ngadheppi parkara se sara. Bisa e arteaghi sahabat riya oreng se madhudhuaghi lakon belessan ben reflek. Tape, bagi bannya`na oreng persahabatan ruwa ampo ta` lebbih dari parcaje mun oreng otabe bharang se ta` bhakal nyake`e ate otabe marogi kabbhi jeriya. Salaen ruwa jumlahna ye ta` bannya` kiya, pera` ekenning bitong gherighi`.


Bennyak teh se ejhuwel neng toko macemmah bedeh teh celup ben se bentuk'en bubuk. Ngenom teh bennyak esennenge oreng polana andik rassah se nyaman ben beunah teh khas ro'om. Bedeh oreng se senneng ngenom teh ngangghuy es betoh cellep bedeh jughan teh se angak. Caranah agebey teh sariwangi se nyaman riyah gempang. Dek-adek'en massak aeng ben  kajuh manes sampek ngal-kal e panci nang attasah kompor. San le ngal-kal, angkak pancinah terros masokagih teh celup sariwangi, celupagih sambih egeluy sampek bernanah coklat pekkat korang lebbi tellok menet. Slanjuttah berrik guleh otabe madu makle manes rassanah. Mon sak la eicip rassanah le nyaman, tuangagih dek cangker. Teh riyah kengeng eyenom teppak'en panas otabe etambahen es betoh makle cellep.


Kendhang areya alat lagghu se monyena laen bi’ nye-monyean se laen. Kendhang ekaghabay dari kaju ban kole’en sape otaba embi’. Biyasana aropa senga’ jidur. Mon jidur arowa kendhang se raja. Mon kendhang rowa lebbi kene’ dari jidurra masjid. Mon jidur epokol ngangghuy kol-pokol dari kaju. Mon kendhang arowa epokol ngangghuy tanang. Biyasana kendhang reya etabbhu dhing bada orkes otaba loddrok. Mon neng orkes, kendhangnga arowa tamaso’ kendhang se sateya’an. Laenan bi’ kendhang se eyangghuy neng monyena daol otaba neng acara loddrok. Monyena tar-centaran dhingla etabbhu. Apa pole monye kadhibi’. Kendhang biyasana etabbhu kaangghuy oreng asilat. Tabbhuwan dalem kendhang areya ta’ ghun ro-moro etabbhu. Kodhu bada monye se kalowar kaangghuy manariyan oreng.


Manabi neng dhalam al quran jareya lakar la ampon bannya' kabermanfaatannah ban syafa'addeh ka sadhajana ommat. Manabi kita marateaghin kabada'annah Alquran jareya tantonnah daddih obetdeh manabi oreng songkan sebab jareya kobesannah se kobesah ka ghabay saloroh ommat manossah. kabadha'an Al qura daddih syafaat tah ommat muslem, buktennah jareya oreng Islam bisa ngafalaghin ketab Quran e bandingaghin sareng ommat ajharan agama laennah. Masyaallah tak engghi kabadha'annah Al quran jareya saenggha dher bender daddhi syafaat deh ommat manossah. Bahkan sampeyan kodhu merenge manabi jareya bisa e a falaghin sareng nak kanak kenek. Sakeng dhari loar biasannah kobasannah Alah ta'ala manabi al quran jareya bisa manerangaghin ka sadhajana ommat.


Acareta pole soal tang kanca se pernah dhaddhi koki jeriya. Nyaman ongghu se dhaddhi binina. Binina ye kancana engko` kiya. Binina adhaghang kiya e olshop pas dung ngandung nyaman bede lakena se amassa`aghi ghebey ngakanna re saare. Nyamanna endi` lake se pernah dhaddhi koki ye ruwa, bini bisa termanjakan. Ta` usah repot-repot melle e luar, cokop massa` dhibi` rasa ta` kalah ben masa`an e luar. Tambeh lempo kiya tang kanca engko` ben bisa hemat pengeluaran ghebey masa`an se ekakan, pera` sekali-kali ngakan e luar. Profesionalla tang kanca maseh ta` alako pole e restoran otabe rumah makan pagghun ta` maelang bakatta amassa` enga` se ghi` alako dhaddhi koki.


Kakanan paleng ikonik deri Medhureh jiah sate. E dimmah bhein reng-oreng ngeding kata "Medhureh", pasteh mon lok ngocak "tak iye" yeh "te-sate". Polanah bennyak reng-oreng medhureh ajhuelen sate. Nyamah berung otabeh wel-jhuelleh e sambhit "sate Madura". Laennah bik sate laen, mon sate medhureh keng bedeh dheghing ajem. Lappanah akadik biasa keng bumbu kacang bik kecap. Biasanah annyong kabbhi. Bedeh se bedeh acarrah, bedeh kiah se adek. Cengenah biasanah keng cabbhi tok. Se ngebey nyaman, mon sate medhureh e kakan bik topak. Makennyang tabuk, nyaman, ben lok negbhusenin. Lappanah se gurih ben soghi rassanah e kaleburin bennyak oreng neng dimma'ah bhein.


DInas Perpustakaan ben Kearsipan Kulon Progo ngelaksanaaghi acara nonton bhereng (nobar) piala dunia sepak bola delem liga final antara Perancis ngelaben Kroasia Minggu malem (15/07) neng halaman perpusda. Kepala Dinas Perpustakaan ben kearsipan Kulon Progo Drs. Argus Santosa, MA, ngocak jhek acara nobar riah jiah upaya sosialisasi ben pendekatan bedenah perpusda dek masyarakat. Selaen jiah, Agus kiah ngocak jhek acara jiah dheddhih kesempaten dek kabbhi, bisa ajiah karyawan otabeh masyarakat ghebey sekejjhik neng seneng bhereng neng tengnga rassah lessoh ben sibok eng aktivitas reh seareh bik manfaataghi momen piala dunia. Tebhenah acara riah leh sekaleh parloh e lakonen e dimmah reng oreng negghuh tanding bhereng.


Kakanan se engko` sennenge laenna ye tahu walek. Aria kakanan khassa banyuwangi. Tahu walek riya dari dhaghing ajem se ecampor ben tepung tapioka alias kanji. Adhunanna tahu walek padena mun aghebey bakso pas etambei tahu kopong otabe tahu biasa se e mare e ghuring pas ebhalik dalemma tahu se barna pote sabe` e luar se luar epaka dalem. Mun aghebeye ghampang, ye ruwa adhunna ajam ben tepong kanji ruwa pamasok ka dalem tahu, terros ghuring ka bajhan se begh cembung pas minyak sampe` ngambang, tape kodhu e ghuring ben apoy se paleng kene` ma` le massa` sampek ka dalem. Nyamanlah mun la massa` ghurih e luar, lembu` e dalem pas campor ben saos mun ngakan.


Samangken ghi, kabannya'an oreng jareya manabi entar Alan jhalan Ka Bhangkalan pasti entarrah ka Bebek Sinjay otabah ka Makan Syekhona Kholil. Padahal manorot kulah kabadhaan lenolle e ka'dhissah cokop minim sebab kabannya'an oreng ajuel ke olle jyah neng pengghirrah jhalan kaloar masok na Suramadu. Melannah dhari paneka e arep aghinnah manabi oamarentahan jareya ngafokus aghin ka UMKM neng Kottah Bhangkalan torot aktif marammeh kennengah wisatawan se badha neng Bhangkalan akadhi neng Makam Syekhona Kholil jareya. Sebab rammennah pangunjuyban arennah namong kabadhaan le ollennah ka'dhinto ghik Korang maddhaaghin. Daddhi e arep aghin sopajha bisa lebbhi sae pole tor bannyak oreng a dhagang e ka'dhissah.


Manabi ngakan bakso otabe soto sereng etemmoh bedeh mie nah, mie jiyah nyamanah soun. Soun riyah mie se egebey deri patenah artak, saguh ben laennah. Mon mareh ekellah otabe erendem neng aeng ngalkal soun riyah bernanah pote semmo biruh beneng, kenyal ben lecen. Soun riyah diddhik sodium mangkanah oreng ngakan riyah tak kerah keneng penyakek jantung otabe dereh teggih. Selaen juwah ngakan sooun beccek kiyah dek oreng se andik penyakek diabetes. Soun riyah sehat polanah egebey lok ngangghuy pengawet, gluten, ben tadek lemmak'en. Soun riyah biasanah ejhuwel pas bentuk'en kereng. Argenah soun neng pasar kiyah ngodeh mangkanah oreng se ajhuwel bakso otabe soto bennyak ngolak'en soun riyah.


Tapeh mon oreng tipe se lebur bik kennengan rammeh ben atemmoh oreng anyar, preien neng luar kiah bennyak alasannah. Preien neng luar bisa merrik perkembangan personal lebet keluar deri zona nyaman ben ngalamin hal-hal anyar, seseoreng bisa ajher lebbi soal abek eng dhibik ben ngembangin kemampuan anyar. Preien keluar roma kiah bisa merrik taoh budaya-budaya ben perspektif laen. Misallah teppak akelenjer dek kennengan anyar, seseoreng bisa andik kesempaten ghebey interaksi bik oreng deri latar belakang ben budaya se bhidheh. Ariah bisa melebar pemahaman dek dhunnyah ben ngebhentoh seseoreng dheddhih lebbi kebukkak pekkerannah ben neremah. Selaen jiah, preien keluar bisa merrik kenangan berharga ghebey seseoreng.


Oreng reya ta' kera nemmo bhender da' ka sakabbhinna manossa. Mangkana mon odi' atoro' oreng bhakal nyangsara dhibi' ban odi' padana eteta oreng laen. Contona e dalem Al-Qur'an bada ecaretaaghi settong ana' ban oreng seppona ajhalanan nyambi onta. Settonga nompa' settonga nonton ontana, bakto ana'en se nompa' oreng ngoca' jha' oreng towana karebbha dhibi' ana'en epanonton onta eppa'en man-manyaman. Tape bakto eppa'en se nonton oreng ngoca' ana'en korangajhar eppa'en epanonton ontana ana'en ko'-nongko'. Aherra onta ghella' ta' etompa' se kaduwa pada nonton ontana, oreng manglo pas ngoca' jha' andi' onta epenneng, ta'reng gendeng oreng rowa. Careta ghella' caretan Lukman Al-Hakim se bada neng Qur'an.


Tahu pentol ngak-angak ekakan bik saos teppak'en ojen lakar cek nyamannah. Mon terro agebey tahu pentol riyah bisa nyontoh deri resep se bedeh neng website internet.  Reseppah ngangghuy website andik'en kreasi masakan. Neng website jiyah ejelessaghi caranah agebey tahu pentol se lok nagghin ngangghuy deging. Bahan se ekeperloagih agebey tahu pentol riyah bedeh tahu guring, tepong tapioka, tepong terigu, tellor ben buje. Gebey tahu pentol riyah cokop etuap dek sobblughen. Mon le mareh, tahu pentol riyah bisa ekakan epasangeh kuah bakso. Cara laen ngakan tahu pentol riyah eanyang ngangghuy saos bik cenge. Agebey tahu pentol dibik rassanah lok kala nyaman bik mon melleh neng luaran.


Amaen  bola basket riyah salah settong olahraga se bennyak esennengen oreng  ben pole mored neng sekolah. Polanah norok kelompok basket riyah bisa ekocak genteng  ben kancah laennah. Lapangan bola basket riyah andik ring otabeh gawang dibik se bideh kaden sepak bola ben ba se eangghuy bideh deri bal futsal. Ring basekt bedeh duek, se edimmah kelopok jiyah bisa ekocak mennag mon bisa masokagih bal basket neng ring basket. Ring basket riyah lakar sengaja egebey teggih, deddhi mon masokagih bal basket, bal basket jiyah kodhu elempar otabe orengah se aloncak gebey memasokagih dek ring basket jiyah. Margenah jiyah bennyak oreng  pas lebur dek maenan bal basket riyah.


Lambek engkok e berrik HP bik bapak teppak eng kelas 3. Teppak jiah sekitar taon 2008. Adek HP layar sentuh jiah. Engkok lambek e melleaghi HP netnonet merk Nokia se persegi panjang kennek, keyboard ABC benne QWERTY. Engkok ngangghuy HP jiah teppak alenjhelen dek Taman Mini Indonesia Indah (TMII). Cek leburreh engkok dek HP jiah, bhunga sarah. Engkok toman afoto neng patung jheren neng sala sittong anjungan neng TMII ben HP jiah e kalongen bik tong ghentongan. Make neng foto jiah engkok lok asenyum, tapeh engkok ngerassah cek bhunganah. Entar dek Istana Anak sambih negghuk HP ben mangkat study tour kiah amaen HP.


Dhina riyah teppak'en areh Sabtoh, Lely ben keluarganah entar dek Taman Safari se bedeh eneng Prigen Pasuruan. Lely bik keluarganah mangkat deri romanah pokol pettok gulagguh selastarenah sarapen. Mangkat dek Taman Safari ngangghuy mobel dibik se esetter bik bapak'en Lely. Ajhelenan dek kassah korang lebbi tellok jem, Lely depak dek Taman Safari pokol sepolo. Dek kak-dhissah le bennyak oreng antre melle tiket gebey masok dek delem. Keluarganah lely se norok bektoh jiyah bedeh, bapak, ebhu ben alek'en. Argenah tiket per orengah seratos sebideh ebuh (160.000). Lely bik keluarganah len-jhelen neng delemma taman safari ngangghuy mobellah dibik, dek kassah  bennyak macem keben se ejelling. Semarenah tobuk ajhelling keben, Lely ben keluarganah pas mole dek romanah.


Sabbhen sore Jeje ngakan sempol neng adek eng romanah. Sempol se e jhuel ajiah sempol ajem. Bentok eng kennek ben melanjheng norok'en tojjhinah. Biasanah mon melleh sempol, Jeje olle se pes-tepes. Kadheng sala tepes ghik gherre. Mon neng adek eng romanah, sempollah kennek tapeh lempo. Make melanjheng pagghun lok cerrek. Arghenah seebuh sittong. Lumayan ghebey mon bedeh tamoy otabeh terro ajhejhen sambih ngerjaaghi tugas ben alakoh deri roma. Enommah melleh es se e jhuel neng sedieh kiah. Selaen sempol, neng sedieh bedeh telor gulung. Jeje rop-porobhen antara sempol ajem ben telor gulung. Tapeh ghebey telor gulungah lok pateh sering e belih.


Gem otaba in-mainan se paleng ekasennengnge engko' reya se ta' marowet ban ta' makataghiyan. Se paleng ekasennengnge reya in-mainan caceng se mon ngakan bannya' tamba raja ban bisa ngakan caceng laen. Alasanna engko' senneng polana ta' osa lowang internet ban ta' makataghiyan enga' FF ban ML se bannya' na'-kana' amain dhala re-saare ban kadhang dhala ta' tedung. Engko' lakar ta' pate bhrai ka in-mainan apa pole se marowet ka otek. Polana bahaya ka kasehadhan mon pas ta' ambu sakale aleccer Hp. Mangkana mon amain kodhu tao bakto ban ta' ya-nyeyaaghi bakto kaangghuy alako ban istirahat. Odi' reya banni ghun in-mainan malolo kodhu mekker ka kabada'an.


Are tera' dari temor. Panas are maske ghulagghu. Engko' kalowar dari roma se abarna bhiru daun, katon roma se perna egharap Balandha bakto sabbhan. Engko' kalowar polana mangkadha ka kantor. Bada ngara pokol bellu'. Maso'en kantor engko' jha' sanga'. Mon oreng se lako laenna neng kantor jiya, bada se mangkat pokol ennem polana ejjham maso'en ajiya pokol petto'. Bada ngara ngakan bakto satengnga ejjham se terro dapa'a ka kantor. Engko' mangkat nompa' sepeda motor. Bakto jiya engko' ghi' da' kaada'en maso' kantor polana sabellunna ta' maso' marghana covid saabit du taon. Keng pagghun ebajar maske engko' lakona dari roma. Engko' ghun dhaddhi tim pengawas se lakona ghun ngawase oreng se lakona ta' eddhep ban ta' pentos. Dagghi' bi' engko' arowa, oreng jiya eberri' sorat nga' enga'. Epadayya polana ma'le ta' katomanan ban arebhanna ma'le bisa ta' alako senga' jiya pole.


Manabi e soro adha'ar seafod abdhina coman badha dua' pelean. men tak Peteng ghi odeng otabah lobster. Anapah ? amrga manabih ka bumbu neh, keduanya nekah se palen bisa nyerrep ka lappa. Deddhinnah rassannah neka legget ruah roh. napah pole se bannyak dhagingah ban rajeh ruah okorannah. Biasannah jughan salaen odheng saos padang, bedeh pole menu laennah se nyaman sarah. salah settongah engghi ka'dhinto  lappa saos asam manes. paneka semmoh bedha rassah peddissah dhiddik. Bhan pole ghi, ngakan seafood neka bannyak jughan manfaattah ka kasehadhan badhan loh. Amargha napah ? ghaduwan kandungan nutrisi se sae, nyegge penyaket jantung ban kronis laennah, membantu perkembangan otak anak otabah usisa pertumbuhen.


Kadaddhian se lok nyaman pole lakaran segghut ngalamen ghi manabi nengale bal neng dhimmah bein, kadheng neng tv jughan. Badeh oreng se bhek nyabhek neng gawangah neka, kocaeng jareah lakaran dhari dhukonnah se eka''dhimmah e sang pasangen ngangghuy pa apan se ampon e parenge we dduweh. Neka lakaran kalakoan se tak beres ongghu se manorot kulah. Sebab, masak iyeh manossah menta tolong ka setan sopajha bisa mennang, tak le lakar lok ghenna menabi kadhi neka. Lok sadhajana percajeh kyah, namong kabadha'an hal jareya tantonah la maghabay pekkeran se lok nyaman ka oreng. Kalakoan se kotor bhakkal ngalakone hal se lok bisa maghabay ambhu.


Minggu sittong ning Desember, Ella ben ebok en lenjhelenann ka Jakarta Pusat. DHeri Pasar minggu Ella ben ebok nompak KRL ben toron ning Stasiun Juanda. Dheri Juanda, Ella ben ebok ajhelen sokoh sampek depan ghen istiqlal. Ning Istiqlal, nompak bis tingkat alengleng Bundaran HI ben abelih pole ka Istiqlal. Samarenah dheri nompak bis tingkat, Ella ben Ebok en ambu ngakan soto ghellun. Se ajhuel soto ternyatah oreng Sampang. Semangkok soto earghein 20 ebuh. Mon nambeh nase' arghenah nambeh 5 ebuh. Ning seddi'en reng jhuel soto bede reng juel minuman kiyah. bisa pesen minuman es jeruk otabe es teh, otabe bisah melleh minuman kemasan engak teh pucuk otabeh pocariswet.


Martabak manis alias terang bulan, sapa se ta` senneng terang bulan. Kabbhi kalangan mulai dari nak kanak kene` sampe` reng tua senneng ka terang bulan. Roti se e ghebey ngangghuy teflon otabe bajhan ceper. Mun la massa` eberri` toping coklat, keju ben kacang biasana. Tape sateya polana kemajuan jhaman, macemma la atambeh. Bede se Selai kacang, matcha, selai coklat, oreo, pas kole`na rotina barna barni. Rogi kabbhi ye mun ta` tao nyoba beremma nikmatta kakanan settong riya. Mara mun se gi` ta` mele ye melle, la bannya` kok neng ghir pengghir jhalan oreng se ajhualan. Biasana sore jham 5-malem, pajhet nyamanna mun lem malem ghebey camilan.


Satiyah benyak teknologi anyar se diciptakan ghebey maghempang odik manossah ben se lebbi ramah lingkungan. Sala sittongah riyah nyamanah Mobil Listrik. Mobil riyah padeh engak mobil biasah, tapeh bahan bakarrah angghuy listrik benni angghuy bahan bakar bensin engak mobil biasanah. Mobil listrik kiyah molaeh e dukung moso pemerintah. Maskeh tak benyak pabrik se aghebey mobil listrik, satiyah la bedeh beberapa pelean merek ghebey mobil listrik riyah. Misallah merek Wuling. Mobil listrik merek riyah molaeh benyak e angghuy oreng. Ning Maret ariyah, Wuling makaluarrah mobil listrik model anyar se laen moso versi se sabellummah. Se kaluarrah ning taon 2023 bulen Maret riyah nyamanah Wuling bingo.


e siang areh kol 12.30 tang lakeh ngajek keluar Roma entar ka arek Lancor se bedheh e kottah, Parak dhepak ah kottah engko' ngatellah es jerruk man nyamannah engko' so tang lakeh. Ambu sakejjek ka angguy  messen, Keng polan gik antri deddhih engko' gik ngantos sambih amain HP, dhepak ka tang giliren se ajuel atanyah "messenah apah bak ?", kok ajeweb "es jeruk Bak, jek nyak bennyak gulenah". E taningih so se ajuel, mareh etaningih engko' Majer materros ajelen ka kottah, dhepak kottah tak kaloppaeh melleh pentol ghebey guk ghengguk e dhejenah arek Lancor, Keng polan gik bennyak se melleh tojuk Luh e gir jelen sambih ngantos leggennah. bhek seppeh langsung messen pentol dupolo ebuh ghebey Reng ka duweh, mareh e taningih langsung masuk ka arek Lancor nyareh kennengan tojuk se nyaman ka angguy sambih tak cretak an so tang lakeh sambih a guk ghengguk se ekabellih gik buruh.


Mohammad Ghanoe delem Dunia Batin Buya Hamka ngisahaghi, jhek sikappeh Buya Hamka se akadik riah se ngibeh citra positif MUI neng kalangan umat. Buya Hamka e nilai ngibeh MUI dheddhih lembaga se independen ben e angghep ngebekkelen umat Islam ben ormas - ormas. "Buya Hamka berhasil ngebangun citra positif MUI dheddhih lembaga independen ben andik wibawa ghebey ngebekkelen suaranah umat Islam," toles Mohammad Ghanoe delem Dunia Batin Buya Hamka neng halaman 114. Sejarah nyatet jhek MUI toman alabenan bik pemerenta ben ngebey kontroversi neng jheman jiah sampe ngebey Buya Hamka mundur. Pengunduran ajiah bedeh kaitannah bik pro - kontra larangan Natal se e keluaraghi MUI teppak 7 Maret 1981 se teppak jiah e angghep alabenan bik pemerenta.


Mon oreng setiyah males ngocek gebey plappa lok usah repot pole, margenah setiyah riyah bedeh blender alat perkakas se bisa ngalosen plappa deddhi bumbu alos se asellah padeh bik kocek tanang ngangghuy cobik. Mayuh oreng mon terro gempang se amassah melleh blender riyah, pasteh blender riyah amanfaat dek oreng binek se senneng amassak neng depor. Ariyah blender kiyah bisa merengkes dek bektoh alakoh ben lok usah lessoh margenah cek-ngocek dek cobik. Dulih le melleh blender riyah, setiyah bennyak macemmah merk blender riyah moalen deri se argnah mode sampek se argenah larang. Ontongah blender riyah termasok kiyah alat se awet mon egunaagih abit.


Ta` pera` wisatawan se dari dalem tape se dari luar negeri ye senneng dateng ka wisata aeng terjun Madakaripura se e Probolinggo. Wisatawan sapa bhai se pernah kadissa` paste arassa nyaman ben ta` rogi. Tiket regghena pera` Rp 5.000,00. Mode kan? Salaenna olle bhagussa pemandangan se asri, bisa tao ka kennengan se bede nilai sejarahna. Madakaripura, enga` nyamana ye kennengan terakhirra Patih terkenal dari Kerajaan Majapahit se lambe` amoksa. Neng Indonesia riya bannya` kennengan wisata sekalian bede sejarahna. Bannya` kenengan wisata, bannya` cem macemma budaya ben suku ghebey Indonesia terkenal sampek ka luar negeri. Ongghu patut esokkore paberri`anna Allah. Luar biasa ongghu.


Oreng Betawi asli biyasana ghi’ nyimpen gham-ghaman reya neng romana. Golok otaba bhirang lanjhang reya banne pole gham-ghaman tradisional asal Jakarta. Tape la dhaddhi sala settong dhunnya ghabay maghersare aslina. Gham-ghaman tradisional reya ghi’ pagghun eyangghuy ghabay kasenniyan abhila dhibi’. Silat Betawi se biyasa eghiba neng acara-acara adhat. Biyasana eyangghuy neng mantan, otaba oreng asonnat bisa keya naggha’ silat se orengnga kadhang negghu’ bhirang lanjhang jiya. Bhirang lanjhang jiya ekennal oreng polana eyangghuy bi’ Si Pitung. Oreng se bangal ngaggha kajhuba’an se bada neng Betawi. Otamana oreng lowar Negghara. Neng jhaman-jhaman se la dapa’ reya, bhirang lanjhang jiya eyangghuy abhanto urusan roma ban kebbhun maghersare se bada neng kennengngenna. Nyamana ya gham-ghaman tajhem, se bisa ngerra’ apa’a bhai. Ta’ kodhu ghabay atokar alaban oreng laen. Apa pole alaban bhalana dhibi’.


Mia setiyah norok lomba lari neng tingkat provinsi, edhissah Mia alaben bennyak oreng se norok lomba padenah kaden Mia. Mia norok lomba lari  khusus nak-kanak binek SMA. Mia lakar deri kennek paleng senneng aberkak. Maggih binek, Mia teppak kennek sereng norok kancah lakek'en aberkak megghek lajengan. San epele sekolanah gebey norok lomba riyah, parak ben areh Mia latian aberkak, Mia bisa aberkak sampe 400 meter sore ben lagguh. Aherrah deri segghuttah Mia latian, pas teppak'en lomba Mia bisa aberkak depak dek garis finish gelluen.  Guruh ben reng tuanah Mia norok bungah teppak ngetelak Mia menang lomba lari jiyah pas negghuk piala tor foto bik pemenang lainnah.


Mina ajuelen kakanan khas Madhure. Bedhe Karepek Tette, Kropok Puli, Kacang Lercet, Nang ghinang, Lorjuk, ben cem macemamh Pettes se bedhe neng Madhura. Biasana tokona mukka dhari kol 10.00 wib pagi sampek Kol 22.00 wib malem. Mina Ajuelen kakan khas Madhura lantaran awallah senneng melle le olle ghebey kancanah e baktoh kuliah. Samarenah kuliah Mina pas Mukkak took nik kenian etambe dheri online, Alhamdulillah Hasillah dhari ajuelen oleh – oleh khas Madhura bisa ma mangkat Mina ben reng sepponah Umroh. Akhirrah dheri jerih payanah Mina smapek lema’ Taon Mina pas mukka toko lebbi dheri duwe’ Toko. Tokonah Mina Sajen lengkap polana Mina pas ngalak kolaghan dhari berbagai juellenah masyarakat apapole eniat aghi abentoh masyarakat menegah kebawah.


Tade` bhusenna mun engko` ngakan settong kakanan se e sennengnge, ye ruwa burger king. Apapole mun ngakanna e bajari alias gratis. Pas ruwa teppa` engko` ngajhar e bengkona reng soghi pas ternyata oreng tuana loman sara. Ngelesi e Apartemen daerah Pakuwon Mall Sorbhaja, e lantai 27. Mun ta` oreng soghi ta` kera neng Apartemen. Soghuwanna e are pertama ngelesi ruwa burger king. buh nyaman ongghu. Pas ruwa sajjhana engko` apuasa sunnah, tape ca`na tang Ghuru ta` arapa mun la e soghui pas abe` dhibi` ta` tao sabellunna, nya kakan bhai. Sapa se ta` senneng esoghui burger king, nginumma es jheruk. kenyang, puas ben semangat se ngajhara. nak kanak lessa ye penter kiya orengnga. Senneng lah engko` ngelesi e dissa`.


Ghebey mesin cuci otomatis, masokaghi bennyak kelambhih kotor ben detergen dek delem tabung mesin cuci. Rinso andik bennyak peleyan detergen ghebey ngebhentoh ngelangaghi bennyak macem noda ben kotoran. Mon hedeh ngangghuy meisn cuci bukka'an attas otomatis, sesuai instruksi manual se e terbitaghi produsen, tambahaghi detergen dek delem laci meisn cuci. Pele pengaturan se sesuai bik jenis kelambhinah ben bennyak eng aeng, terus mesin cuci jiah ngerjaaghinah proses selanjutteh. Ghebey nyuci kelambhih ngangghuy meisn cuci se semi otomatis, torok en langkah langkah e bebe riah. Buku petunjuk penggunaan aesseh bennyak tips meisn cuci se merrik manfaat, dhedhdih becah keadek ben torok'en meisn cuci dek pihak se e tunjuk bik produsen mesin cucinah hedeh.


Mun lem-malem teppak lapar ben adek se e kakanah, terro pessenah lebet onlen la totop kabbhi. Bedeh settong kakanan segempang ekakebey, kakanan jiah mie guring. Settong, siap aghi aeng ngalkal neng panci pas pemasok mie ke delem. Kedue, mun andik tellor pemasok. Ketello, mun bedeh sayuren mareh dedhi kakanan se instan tapeh sehat. Keempa, andhel kabhi sebedeh jiah abittah 10 (sepolo) menit. Mun la massak pas angkes derih aeng. Kelema, siap aghi pelappa se bedeh neng delem bungkosan mie instan ke delem mangkok, pas pemasok kabbhi ke delem mangkok. Keenem, mun la mareh kabbhi pas gheluy mie, tellor, ben sayoran jiah bik pelappa sampe rantah. Terakhir, berrik beng guring mareh jen seddeh rassanah. ;


Rajin ngakan tomat bhen areh ma sehat ka bheden. Ning buwe tomat bede kandungan likopen se lebbi teghhih dheri sayor se lain. Sittong tomat okoran seddheng bede kandungan 2-3 gram likopen.  Kandungan riyah bisah a dukung kolek' makle ajhegeh dheri sinar UV. Tomat kiyah bisah e kaghebey anti penuaan polanah manfaatdhe ka kolek cek bhegusseh. Selaen likopen, tomat ariyah bede kandungan nutrisi se lain engak lutein so beta karoten se bhegus ghebey kasehadhen matah. Penelitian kiyah abherrik taoh mon tomat bisa alindungi matah dheri penyaket engak katarak, so adukung kasehadhen matah.Selain mafaat jeriyah, benyak pole manfaat dheri ngakan tomat bhen areh.


Engko' pernah alako e kantorra Dompet Dhuafa Jawa Timur. Aslina benni alako se abit, kalakoanna pera' sabulan ye ruwa nolongi bagiyan pemasaran sapa oreng se akurbana pas idul adha. Aslina kiya engko' ta' senneng alako e kantor bakto ruwa, tape ye pera' sabulan, ta' papalah. Engko' riya orengnga santai pas ta' senneng noro' oreng. Mun alako kantoran kan bakto liburra sakone', nyamanan mun adhaghang otabe ngajar les-lesan otabe sakalean ngabdhi e pondhuk. Pokokna mun bede pengabdianna nyaman ongghu, senneng engko'. Ta' kabhuru nyare pesse. Ye pajhet bang sebang oreng endi' kabhutoanna dhibi'. Mun engko' la begh bhusen se angghuye seragam ben sapatu. Odi' ruwa nyaman santai apa ye ca'na abe'.


Benyak oreng senneg olahraga. Bede oreng se ghebey olahraga ghun kabhutoan makle bheden sehat ben bugar tapeh bede oreng se anggep olahraga engak hobi. Sala sittong hobi olahraga se benyak oreng senneng riyah Zumba. Zumba riyah program latian kebugaran se e ciptaaghi moso Alberto "Beto" Pérez,. Oreng riyah senyatanah penari ben koreografer dheri Kolombia ning taon 1990an. Program riyah pas dhedih merk dhegeng nyamanah ariyah Zumba Fitness. Olahraga zumba riyah latihan fisik se madu aghi tari salsa ben gerakan aerobik se seru. Olahraga riyah cocok ghebey oreng dheri omor produktif petto beles taon sampe korang lebbi omor empa' polo taon.


Mon masok bektoh preien, reng-oreng biasanah terro dhulih mangkat dek man-kamman. Padahal bennyak alasan arapah lebbi bhagus preien neng roma bhein bik keluarga daripada kat-mangkat. Sittong, preien dheddhih kesempaten emas ghebey ngabik bektoh bhereng reng-oreng se e sayang ben makuat taleh keluarga. Duwek, preien neng roma lebbi hemat pengeluaran deripada preien entar dek kennengan laen. Tellok, preien neng roma lebbi ngebey rileks ben nyaman ghebey metadke preien, bik e lenglengen keluarga ben kennengan familiar. Empak, jedwel kegiatan bisa e susun secara fleksibel neng roma. Terakhir, keseruannah preien neng roma bhereng keluarga lok bisa e ghente'en bik se laen, misallah lebet dekorasi roma, amassak bhereng, ben norok neng tradisinah keluarga.


Bektoh awal mie gacoan mukkak dek Kottah Malang, engkok cek penasarannah. aherra teppak mareh kuliah, engkok duliyen mangkat dek berung mie gacoan se bedeh e daerah Ijen Malang, kobeter takok ketadek'en mie nah. San depak dek kennengah, engkok pas norok antre segilok'en messen. Oreng se antre semmo bennyak, ngara reng-oreng penasaran jughan dek rassanah mie riyah. Mie se epessen bik engkok riyah mie angel. Engkok pessen mie riyah polanah lok peddhis sama sekaleh, engkok lok olle ngakan peddhis margenah andik sakek lambung. Selaen pessen mie angel, engkok pessen es teh bik udang rambutan. Bektoh adentek kakanan deteng lok pateh abit. Porsinah kakanan jughan seddengan, yo tak bennyak tak diddhik jughan.


Carah ngatao aghin bharang elektronik panek sae napah bhunten cokop nengale kadhinpah kualitassah bein. ban badha pan saponapan oreng se nakalan uah manabi neka benne merek aslinnah, ban sadhajana oreng se ghaduwan nyareh kaontongan kalabhan cara se sala. Neka biasannah ghaduwan oreng menangka sampeyan bhang ngobange kodhu nyareh kennengan se teppak ban percajeh. Kalabhan dhari paneka, lajuh sampeyan sareh taoh apah merek se paleng sae ban semangken nekah bannyak reng nyareh ban kualitassah dhari pembelih sabelummah lakaran la sae. Hal neka tantonah lakar maghabay sampeyan bisa hemat biaya ban jha' kalep sareh toko se lakar ngerteh sareng kualitas bhang sebengah merek.


Kulah toman e pakon mebeccek jham dinding sareng ghuruh kulah naong kulah dheng maghendeng ruah male lok e soro pan pole lok ebhejer. Rassanah neka lakar la bingong awallah, namong kulah neka niaddeh lakar la nolongen ruah. Lajuh kulah teremah bein tabherennah, kulah ngarangkai dhibi' dhari awwal sampe' mareh, lajuh dha' neka ternyata kulah bisa. Kulah ghaduwan carah dibi' manabi ngarangkai robot ka'dhinto. Ghi carannah ngangghuy robot sekaleh wkwkwk, sareng hp ban sampeyan kodhu ngoladhin dhari youtube. Samangken neka ampon la sadhajana e panghempang sareng robot. Jha' endhe rogi akadhi neghara Jepang se bisa nyeptaaghin robot ngebey ronot, daddhina oreng Jepang makmor sebab benne manossannah se alakoh.


Selaen jiah, sabbhen areh minggu engkok mesteh siap sedia neng adek eng TV ghebey negghuh Ultraman bik Power Rangers. Ajiah sabbhen sabtoh minggu bedeh neng channel MNC TV. Molaen deri Ultraman sampe Power Rangers mon lagghuh sampe kol 9. Neng RCTI jiah deri lagghuh sampe kol 10 bedeh Doraemon. Mon neng Indosiar deri sobbhu sampe parak siangah jiah kiah bennyak acara kartunah. Misallah akadik Dufan The Defender. Ajiah marketingah Dufan ngara sang le rajeh engkok mekker. Keng kartunnah bhagus. Bedeh OST kiah se e nyanyiaghi bik XO IX. Ceretanah Dufan nyelametaghi manossah neng bhumeh. Ala ala superhero nah nak kanak tapeh riah andik eng Dufan.


Manabi badha neng compo' napa pole e Bhakto Corona Paneka, sadhajana pasti lebbhi ghaduwan Bhakto luang. Makeh ngalakone kalakoan neng roma, sampeyan bisa marefreshagin pekkeran sareng hal se positif. Nah kulah ghaduwan carah sopaja Bhakto kuangngah panjennengan sadhaja ghaduwan manfaat antara epon : 1) Se berse Roma, sampeyan bisa ngalakone merseen romana panjennengan sopajha lebbhi sae dhari sabelummah. 2) Ngebey kerajinan, Dhari Paneka sampeyan bisa manfaataghin pa-apah se bedeh neng roma otaba bhareng se Lok eangghuy daddhi barang se bermanfaat. 3) Atur pola hidup ban Kauangan, dhari ka'dhinto panjennengan bisa oneng atoran odhi'na panjennengan selama nekah sareng ajher ngator Kauangan re saarennah sampeyan.


Se keduek, pengaruh nostalgia, dhunnyah ballah kita mesteh bhein ngak ngengak'en jheman lambenah, toman dheddhih neghereh pertama neng Asia se norok Piala Dunia, dheddhih raksasa Asia polanah bisa jengajeh Uni Soviet neng Olimpiade Melbourne ben dheddhih semi finalis Asian Games. Deri prestasi neng jheman lambenah jiah kita dheddhih keloppaen dek masa setiah ben nyiapaghi pemaen sebedenah, adek kompetisi kelompok omor se e lakonen secara rus terusen ben ajenjang, make bedeh kiah marenah mesteh e bernian bik se ngecok omor. Neng bulu tangkis mereka jiah kiah sellau engak masa kejayaan tapeh lok sampe keloppaen dek abeke ng dhibik, klub klub pagghun nyiapaghi pemaen paleng beccek ghebey maosk Pelatnas.


Rina taoh berik tak norok apasah polanah sakek. Pasah romadhon riyah hokommah wejib, mon tak bisah norok pasah romadon, koduh aghenteh ning areh laen otabeh majer fidiyah. Polanah taon berik Rina la tak norok pasah romadhon, ning taon riyah rina terro nyobak norok pole maskeh ghun bisa olle setenga bulen. Saminggu sabellun pasaan, Rina abhelenjeh kabhutoan ghebey pasaan engak obat-obatan se a dukung pasaan, vitamin, madu ben kakanan sehat se laen engak buae ben sayur-sayur. Makle bheden rina kuat ghebey apasah, rina rajen ngakan vitamin kiyah ben olahraga sakunik. RIna kiyah ghebey jadwal temu makle bisah konsultasi ka dokter ghebey pasaaan.


Samarenah dheri paralayang batu, Reni ben kancanah pas toron ka arah lun-alun batu. Dhepak dissah Reni abek malarat nyareh parkir polanah bede pengajhien ning masjid agung semma'en lun-alun batu. Reni pas markir mobil abhek jheu dheri lun-alun. Samarenah olle parkiren, Reni ben kancanah pas melle ketan susu se terkenal sarah ning batu. Ajhejen ketan susu ben sosis bakar moso melle es teh. Ekakanan ning lun-alun batu sambih acaretah sakancaan. La parak magrib, Rini ben kancanah pas bhejeng ghellung ning masjid agung, pas terros ka lun-alun pole ghebey nompak bianglala se la ebukkak kol 7 malem. Rini ben sakancaan majer lema belles ebuh ghebey nompak bianglala. Antrian nompak bianglala tak abit.


Neng aghemah islam bedeh ibedhe se ruti e lakonih moso ummatdeh. Ariyah bhejeng lema bektoh. Bhejeng lema bektoh riyah bede lema kaleh dhelen saareh. Sobbhu, dhuhur, ashar, magreb moso isyak. Kalemah jenis ibede riyah andik jumlah rokaat se enlaen. Misallah sobbuh riyah andi 2 rokaat, dhuhur andik 4 rokaat, ashar andik 4 rokaat, magrib andik 3 rokaat ben isyak se dhibudih andik 4 rokaat kiyah. Oreng biasanah alakonih riyah kadhibik otabeh a jamaah reng-bhereng moso se laen. Mon sholat a jamaah riyah bede se nyamanah Imam ben makmum. Imam riyah se mimpin bhejeng mon makmum riyah se noroken. Imam riyah koduh ghun bedeh sittong tapeh mon makmum bisa sabenyak bhein ben minimal bede makmum sittong.


Tiana dhujen dek kakanan peddhis. Biasanah ajiah mon ngakan siang neng kampus, se ebellih ayam geprek se peddhis. Mon entar dek Mie Gacoan, se ebelih mesteh mie level 7, polanah male kadik jumlah membereh BTS, kocak eng. Meskeh dibudinah yeh kepeddhisen kiah. Tapeh mon neng romanah, ajiah mon ngebey cenge cabbhinah 13 e kadhibik'in. Asal usulleh jumlah 13 jiah kocak eng male akadik jumlah membereh Seventeen grup Korea. Dheddhih saongghunah kakanan jen-dhujennah benne keng kakanan biasa, tapeh bedeh filosofi neng budinah se amaksud dek bur-lebureh se laen neng luar kakanan. Deiyyeh jiah dheddhinah mon dhujen dek kakanan peddhis, pas bur-lebureh jumlanah bennyak. Nyareh penyaket.


Roma adhat se badha e Madhura ka'dhinto nyamannah Roma taneyan lanjhang. Se eka' dhimmah settong Roma neka bentuknya ngalanjhang ban e esseen lebbhi dhari 2 kepalah kaloarga. Manorot kulah nekah daddhi sala settong anapah Madhura neka semmak sareng sataretanan ban akor ruah settong sareng sa laennah. Tengghi rassah aghutong rojungah maghabay reng Madhura paneka patot eteroh. Badha hal se Lok sae manabi sataretanan se ampon ghaduwan kaloarga dhinggal dhalam settong roma otaba ngenenge settong taneyan lanjhang. Salaen nimbul aghin atokaran sataretanan bhakal daddhi aghin dhibuh saroma ban lok akor. Namong manorot kulah, Lok anapah dingghal neng taneyan lanjhang, namong kodhu jellas atoran sataretanan neka sopajha lok nimbulafhin dhibuh sataretanan ban arebbhu'en.


Aini deri kennek lakar paleng senneng macah buku. Bennyak buku se le mareh ebecah bik Aini, moalen deri buku fiksi sampek non fiksi, molaen deri buku ensiklopedia sampek novel. Tapeh, mon teppak'en preian Aini paleng senneng macah buku se lok berrek, akadhi novel. Kabbhi jenis novel toman ebecah, tapeh Aini paleng senneng mecah novel se esse ceretanah romantis. Polanah Aini senneng macah buku, setiyah koleksi bukunah Aini cek bennyak'en, ampo buku se lajuh mare ebecah jiyah eberrik dek tretannah Magghiyeh deiyeh koleksi bukunah Aini pagghun bennyak, aherra bik reng sepponah Aini emelleaghih almari khusus gebey buku koleksinah Aini makle lok akalarkaran ben Aini andik perpustakaan dibik neng romanah.


Jheman se semaken maju polanah bede tekhnologi sareng internet ngebey oreng semaken gempang ngelakone apabein, akadih pessen makanan ben enoman. Setiyah aplikasi se anyamah gofood bik grabfood le sereng eangghuy oreng gebey messen kakanan deri romanah. Bedenah aplikasi nekah, abentoh dek oreng se lok sempet massak dek romanah gebey nyediaagih kakanan. Tapeh, argenah kakanan neng aplikasi nekah lebbi larang deri mon melleh langsung neng berungah. Grabfood ben Gofood andik sistem se nyamanah bagi hasil, se emaksod nekah ollenah penjhuwelen ebeghi korang lebbi dupolo persen (20%) gebey aplikasi, margenah nekah berung se Kerjasama ben aplikasi nekah pas meteggih argenah kakanan se ejhuwel.  Bedenah sistem nekah, makle pihak aplikasi ben oreng se ajhuwel kakanan tak padeh rogi.


Souffle (becanah: sufle) ajiah kue se asallah deri Perancis. Ajiah kue se bennyak ngangghuy te-potenah telor sampe enteng ben ngembeng. Delem bhasa Perancis, cak-ocak "souffle" ajiah bentok lambek eng deri "souffler" se artenah ngompah, persis kadik begien attasseh se ngembeng. Souffle bentok eng silinder bernah pote agak koneng sampe cokelat. Kue riah biasanah e sajiaghi dheddhih menu utama se gurih accen, keng bisa kiah e padheddhih kakanan penotop se manes. Keju, sele, buwe, berry, cokelat, gheddheng, ben lemon biasanah e angghuy ghebey aberrik rassah dek souffle. Teppak ghik bhuruh keluar deri oven, tekstureh persis kadik balon se ngembung sampornah tapeh pas kempes sang le e kennengen udara.


Masyarakat kottah Bhangkalan pasti oneng kennengah pikakas dhapor napah pole mon tak Toko Bandung. Toko Bandung oneka istananah bu'ebhu' manabi la awal bulan. Sebab e ka'dhinto banjir promo ghabay pikakassah dhapor. napah pole tang ebhu neka, manabi karna nah la ampon mereng oca' promo, langsong ngebhut asoro oreng mentah ater ka kennengah ghebey melleh pikakas. Ghu toman eyangghuy jha' ghhun e sempen . Dhabunnah ghabay san anak eng le tuah. Pikakas se segghut ebhu obhange engghi ka'dhinto pereng belling se bharna nah akadhi eropa'an roah roh, lakar le semooh larang jughan amargha motiffah neka ghenteng. Mon cang kulah, Toko Bandung neka lakar selerannah tengghi ban abek modhe.


Ghunung Bruko bada neng dhisa Bajhang. Kennengnganna bada neng tengghina. Mon dari Kotta Mekkasan. Ajhalan nompa' honda, bisa mabi' ra-kera saejjham satengnga. Dari Kotta lebat Nyalaran, Blumbhungan, sampe' ka Pakong ghi' jhalan ka Temor. Loros ka Temor dhagghi' bada baca'an Bukit Brukoh. Maso' ka Lao'. Monla bada baca'an pole, langsong masok ka Temor. Ngongghai satone'. Dapa' ka Attas, neng pandhenganna mapaddhang dhisana oreng se bada neng babana. Angen ngalesser cellep. Bannya' ka'-bhungka'an ma'le bisa ngaop dalem kabada'an panas. Neng Nung Bruko, bada tower andi'en JTV, koca'en. O iya, neng dissa mon maso'a soro majar. Palengla ghun telloebu mon ta' onggha sateya. Polana sateya Nung Bruko erabat pamarenta Dhisa. Dhaddhi mon bada sak-rosaghan, bisa epabecce' ngala' pesse se etaghi mon bada oreng maso'.


Mon parepa'en sossa otaba seddhi, kake bisa ngakan coklat celleng. Biasana bannya' ejhuwal neng ko-toko kene' ban raja. Mon andi' parkara bi' bhadhanna dhibi' se ta' bisa matoron napso dhingla ngamo', kake bisa ngakan coklat celleng jiya ghabay ghu'-ghangghu'. Coklat celleng bisa masabbharan ka oreng se ngakan. Nyaman mon ghun ghabay alako santai se bhuto mikker bannya'. Pekkeran bannya' ekadhammang monla mare aghu'-ghangghu' coklat celleng. Nyaman. Rassana manes. Bada keya coklat se manes sara. Nyamana coklat pote. Coklat se bada susu ban ghulana. Biasana coklat pote areya se bisa malempoan ka oreng. Polana bada ghula ban susu neng dalemma. Ta' coco' ekakan bi' oreng se andi' kolesterol otaba andi' panyaked, satone'-satone' lempo.


Mon ejhelling benyak dheri oreng se andik mobil nempel cap-capbhen layanan Drive Thru McD. reng-oreng se nempel cap-capbhen ariyah senyatanah bisah olle benyak ka ontongan. Sticker ariyah bisa e olle gratis, kareh mintah ka mbak-mbak kasir bekto mesen menu ning layanan Drive Thru McD. Misllah oreng se andik cap-capbhen riyah ning mobillah bisa olleh gratis menu khusus ben syarat abelenjeh sabenyak pettong polo ebuh. Se andik sticker riyah kiyah bisa andik kasempadhen norok undian bhen tanggel tello polo promo buy 1 get 1. Biasanah ning akhir bulen, promo buy 1 get 1 riyah ghun eberrik ka paleng benyak 2 kendaraan. Dhedhi ontong-ontongan bein sih soallah kasempathennah ghun sakuning ben arebhu;en moso pelanggan McD se laen.


Ramen ajiyah mie kuah deri Jepang ben Tiongkok. Magghi deiyeh Ramen bennyak e sennengen bik oreng Indonesia. ramen jiyah egebey deri gandum, tepes se emassak ben kaldu. Mie ramen riyah bernanah koneng loros. Adonan mie ramen riyah selaen gandum bedeh tellor, aeng ben buje, Ramen paleng nyaman ekakan ngak-angak. Selaen kuanah ramen se seddhek, ramen bennyak esennengen oreng polanah neng attasah ramen riyah bennyak tambahan kaden deging sapeh, deging ajem, tellor, deun bebeng ben nori. Setiyah mon terro ngakan ramen lok nagghin repot, bennyak berung se nyajiagih ramen ben pole setiyah neng Indomaret otabe Alfamart bedeh ramen instan se bisa egebey neng romanah, ramen instan se ejhuwel le andik sertifikat halal deri MUI. Mayuh ca-kancah mon terro taoh rassanah ramen riyah bisa melleh ramen instan pas egebey neng romanah.


Manabi manorot kulah tahlilan paneka lok termasok dha' kategori Bid'ah se esebbhut sareng reng oreng. kaula bisa ngajellasaghin makna dhalam tahlil jareya. Tahlil paneka ghu tak essennah jareya duweh ka oreng se ampon sobhung omorrah otabah a dhingghal  dunnyah. Nah, duweh paneka a esse becaan becaan khos ghabay oreng se la ampon seddeh. ban dhalem anjuran aghama lakar sobhung, tapeh manabih sobhung jareya benne keng Bid'ah. Dhalem ketab epon badha careta jha' Rosulullah toman lebhat koburen ban nancek aghin katebungan dhaun neng attas kobhuren sambih aduweh dhari bedennah dhaun paneka bhakal ros terrosan a dhua'. Nah, kadhinapah sareng Tahlil se lakar khusus ghin ka oreng jareya, ban essennah paneka baca'an qur'an.